Prevođenje sa japanskog na slovački jezik\nPrevođenje sa japanskog na slovački jezik - Audio verzija\nBesplatni online prevod sa japanskog na slovački jezik\nZa online prevod sa japanskog na slovački jezik ne garantujemo kvalitet. Prevod na ovaj način ne može biti 100% tačan. Najbolje je da se obratite našem najbližem centru za tačan prevod.\nPrevodi sa japanskog jezika na slovački koje pružamo našim klijentima podrazumevaju obradu svih vrsta dokumenata, odnosno različitih tipova dokumentacije (građevinska, tehnička, poslovna, medicinska, tenderska i lična), kao i onih dokumenata koja se predaju nadležnim institucijama (izjave, potvrde, uverenja i saglasnosti svih vrsta).\nA prevodioci sudski tumači koji su u našem timu obrađuju i pravna akta, kako tekovine Evropske Unije i različite vrste ugovora, odnosno sertifikata, tako i punomoćja za zastupanje, ali i sve vrste licenci, odnosno presude o razvodu braka i ostala sudska i pravna akta. Pored toga možemo da izvršimo i prevod sa japanskog jezika na slovački za nastavne planove i programe fakulteta, uverenja o položenim ispitima, kao i za prepise ocena, diplome i dodatke diplomi, a sudski tumač i prevodilac na zahtev klijenata obrađuju i svedočanstva o završenim razredima osnovnih i srednjih škola i naučne radove, odnosno seminarske, kao i diplomske radove, te rezultate naučnih istraživanja i naučne patente, ali i sva ostala dokumenta koja nismo pomenuli, a vezana su za oblast ili obrazovanja ili nauke.\nSvi klijenti kojima su potrebni prevodi sa japanskog jezika na slovački za bilo koji dokument imaju obavezu prvo da na uvid pošalju i originalna dokumenta, a zatim i da provere sve što je vezano za stavljanje Apostille pečata na konkretna dokumenta. Ovaj pečat, koji mogu da dobiju u osnovnom sudu u svom gradu a nosi naziv još i haški, se ne stavlja na sva dokumenta, već samo na ona koja propisuje zakon, pa se zato i zahteva od klijenata da pribave sve potrebne informacije kako bi maksimalno uprostili čitav proces obrade konkretnih dokumenata.\nKako su u obavezi da nam na uvid dostave originale, klijenti imaju mogućnost da ih pošalju preporučenom poštanskom pošiljkom, odnosno da ih donesu lično u jednu od naših poslovnica ili da ih pošalju preko kurirske službe. Sve ostale sadržaje, poput tekstova, knjiga ili udžbenika, odnosno reklamnih materijala, te novinskih članaka i časopisa, mogu da pošalju i putem mejla, jer za njih nije potrebno izvršiti overu, pa samim tim ne treba ni da se dostavljaju originali.\nPo završetku obrade svih sadržaja koje nam klijenti dostave, mogu da ih preuzmu lično ili da ih im ih isporučimo na određenu adresu, odnosno da ih pošaljemo putem mejla. Naravno na mejl šaljemo samo one sadržaje koji se ne overavaju, a napominjemo da je usluga slanja na adresu odvojena od usluge obrade dokumenata, pa se samim tim i naplaćuje prema cenovniku službe koja dostavlja pošiljku. Klijent je dužan da izvrši plaćanje dostave prema ceni koju formira kurirska služba i to onog trenutka kada pošiljku preuzme.\nUkoliko klijent ima potrebu za hitnim prevođenjem sa japanskog jezika na slovački za bilo koji dokument, može da ga prvo pošalje skeniranog, kako bi sudski tumač i prevodilac započeli njegovu obradu u što kraćem roku i time ispoštovali zahtev za hitnim prevodom. Čak i tada je vrlo važno da na uvid dostave originalna dokumenta, ali se zahteva maksimalno poštovanje zadatog roka.\nPored svega što smo pomenuli, prevodioci i sudski tumači Akademije Oxford vrše i prevođenje sa japanskog jezika na slovački za različite tipove video, ali i za audio sadržaja, što na prvom mestu podrazumeva obradu igranih, ali i crtani i animiranih, odnosno dokumentarnih filmova, te reklamnih poruka, serija i svih vrsta emisija (obrazovne, dečije, informativne, zabavne i druge). A u sastav ove usluge ulazi i njihovo titlovanje, kao i usluga sinhronizovanja prevedenih sadržaja.\nUzevši u obzir da su u našem timu ne samo prevodilac i sudski tumač, nego i profesionalni lektor i korektor, to se klijenti koji već poseduju prevod sa japanskog jezika na slovački za bilo koji sadržaj, a njegovim kvalitetom nisu zadovoljni, kod nas mogu da dobiju sve potrebne ispravke, odnosno uslugu redakture.\nUsmeni prevod sa japanskog jezika na slovački takođe pružaju prevodilac i sudski tumač svim zainteresovanim klijentima. A nudimo im i iznajmljivanje opreme za simultano prevođenje kada je to potrebno. Napominjemo da su naši stručnjaci specijalizovani i za simultano, kao i za konsekutivno, odnosno za prevod uz pomoć šapata, pa će i vrsta prevoda koju ćemo primeniti zavisiti isključivo od tipa događaja koji se organizuje.\nPrevod sudskih presuda sa japanskog jezika na slovački\nSve vrste sudskih presuda ćemo prevesti sa japanskog na slovački jezik, ali i punomoćje za zastupanje, odnosno ugovore i tekovine Evropske unije, te različite tipove kako licenci, tako i sertifikata, odnosno sudske žalbe i odluke, te rešenja i tužbe. A prevodilac i sudski tumač vrše prevod sa japanskog na slovački jezik i za ona dokumenta koja čine ne samo ličnu i poslovnu dokumentaciju, već i građevinsku, tendersku, medicinsku i tehničku.\nObrađujemo i sva ona dokumenta koja se podnose nadležnim institucijama kada klijenti imaju potrebu za tim, a što podrazumeva prevođenje sa japanskog na slovački jezik za različite vrste saglasnosti, izjava, uverenja i potvrda (uverenje o neosuđivanosti i nekažnjavanju, potvrda o slobodnom bračnom stanju i o stalnom zaposlenju, saglasnost za zastupanje, potvrda o redovnim primanjima i o stanju računa u banci i druge).\nRezultate naučnih istraživanja, ali i naučne radove, odnosno patente, takođe obrađujemo u ovoj jezičkoj kombinaciji, kao i ona dokumenta koja su vezana za oblast obrazovanja (prepisi ocena, nastavni planovi i programi fakulteta, potvrde o redovnom školovanju, seminarski i diplomski radovi, svedočanstva završenih razreda osnovnih i srednjih škola, diplome i dodaci diplomi i druga).\nPrevođenje tekstualnih sadržaja sa japanskog na slovački jezik\nTekstove za koje su vam potrebni prevodi za japanskog jezika na slovački, bez obzira koja je njihova namena, odnosno tema, te nevezano za to da li su kompleksni ili ne, ćemo obraditi na vaš zahtev, a možete nam ih poslati na prevod i preko mejla. Osim tekstova koji se tiču oblasti filozofije, psihologije i sociologije, te nauke, obrazovanja, marketinga i menadžmenta, prevodilac i sudski tumač obrađuju i one sadržaje koji su vezani za oblast komunikologije, građevinske industrije, te finansija, politike, turizma i ekonomije, odnosno informacionih tehnologija i prava, ali i mnogih drugih naučnih disciplina.\nNa vaš zahtev prevodioci i sudski tumači će izvršiti i usmeni prevod sa japanskog jezika na slovački, a mogu da izvrše kako u uslugu simultanog, tako i konsekutivnog, kao i prevođenje uz pomoć šapata. U zavisnosti od vrste događaja koji organizujete zavisiće i tip prevoda koji se koristi, a klijentima omogućujemo i iznajmljivanje opreme za simultano prevođenje vrhunskog kvaliteta i to po vrlo pristupačnim uslovima.\nU skladu sa potrebama klijenata možemo da ponudimo i prevod sa japanskog jezika na slovački za web sajtove, kada će prevodilac i sudski tumač primeniti i sva pravila SEO (Search Engine Optimisation), kako bi prevedene sadržaj još bolje optimizovali za internet pretraživače. A upravo na taj način će oni izvršiti osnovni cilj prevođenja ovakvih sadržaja, jer će se oni u optimalnom roku naći među prvim rezultatima internet pretrage. Pored sajtova, prevodimo i softvere (programi i aplikacije) svih vrsta, kao i web kataloga, ali i online prodavnica.\nPrevod crtanih filmova sa japanskog jezika na slovački\nUsluga koju pružaju prevodioci i sudski tumači u svakoj poslovnici Akademije Oxford, a koja se tiče obrade crtanih filmova uključuje uz njihovo prevođenje sa japanskog na slovenački slovački i uslugu titlovanja, odnosno njihove sinhronizacije. Uz crtane, prevodioci i sudski tumači obrađuju i igrane i dokumentarne, ali i animirane filmove, zatim sve vrste serija i reklamne poruke, kao i različite tipove emisija.\nU našem timu su i stručnjaci čije specijalnost je redaktura prevedenih sadržaja, a podrazumeva se da je prevod sa japanskog na slovački za bilo koju vrstu materijala uradio neko pre naših stručnjaka i to nije učinio dovoljno profesionalno.\nA sa japanskog na slovački jezik prevodimo i sve vrste časopisa, kao i članke iz novina, a sudski tumač i prevodilac vrše i obradu književnih dela, te udžbenika, ali i sve one materijale čija je namena reklamiranje određene kompanije, odnosno različitih usluga ili proizvoda, kao što su brošure, plakati, reklamni flajeri, ali i PR tekstovi i katalozi. Podrazumeva se da će oni posebnu pažnju obratiti na sam način prevoda reklamnih materijala, te poruku koja se u originalima nalazi, prilagoditi duhu slovačkog jezika.\nPoslovnica japanski na slovački slovački na japanski\nza japanski i slovački jezik


Broj žrtava od posledica korona virusa u Srbiji premašio 11.000 GracanicaOnline.Info\nBroj žrtava od posledica korona virusa u Srbiji premašio 11.000\n17. novembra 2021. 1 min read\nJoš 56 osoba je preminulo od posledica korona virusa u poslednja 24 časa u Srbiji, a od 18.016 testiranih uzoraka je registrovano 3.600 novoobolelih osoba, saopšteno je na sajtu Ministarstva zdravlja Srbije covid19.rs.\nNa bolničkom lečenju se nalazi 6.160, a na respiratorima još 254 pacijenta. Od početka epidemije, u Srbiji je testirano 6.621.039 uzoraka, registrovane su 1.222.023 osobe zaražene korona virusom, od kojih je od COVIDA-19 preminulo 11.007.\nNema preminulih u poslednja 24 sata od COVIDA-19 u albanskim sredinama na Kosovu, saopštilo je Ministarstvo zdravlja Kosova. Od 1.544 testirana uzorka je registrovano 17 novih slučajeva zaraze, a u istom periodu je izlečeno 19 pacijenata.\nOd početka epidemije, u albanskim sredinama na Kosovu je testirano 1.297.108 uzoraka, registrovane su 160.974 zaražene osobe, od kojih je 2.980 ljudi preminulo, dok je trenutno 407 aktivnih slučajeva zaraze.\nPrevious Ambasada SAD: Podrška Lajčaku, vreme je za napredak u dijalogu\n18. januara 2022., 21:23


Ronaldo oborio sopstveni negativni rekord - UGLJEVIK.INFO\nNaslovna Sport Ronaldo oborio sopstveni negativni rekord\nPosted on 21. septembra 2017.\nNajbolji fudbaler sveta Kristijano Ronaldo neće po dobrom pamtiti povratak posle pet utakmica suspenzije u španskom fudbalu.\nRonaldo je kažnjen sa pet mečeva neigranja zbog guranja sudije u prvoj utakmici španskog Superkupa sa Barselonom, a na teren se vratio mesec dana kasnije protiv Betisa i njegov Real Madrid je doživeo prvi poraz.\n‘Kraljevski klub’ je na svom stadionu savladan rezultatom 0:1, strelac jedinog gola bio je Sanabrija u četvrtom minutu nadoknade vremena, dok je Portugalac svoje ime ponovo upisao u knjige rekorda, ali ovoga puta ne po dobrom.\nKristijano je za 90 minuta koliko je proveo na terenu, uputio ukupno 12 udaraca ka golu rivala, bez uspeha da se upiše u strelce. To je najveći broj šuteva koji nisu završili u mreži na utakmici španske Primere još od septembra 2015. godine, kada je isto učinio takođe Ronaldo.\nMomak sa ostrva Madeira nije mogao mnogo da se nada jer su samo dva pokušaja išla u okvir gola, ali je tada siguran bio golman Adan.\nInače, na ovom susretu prekinut je nestvaran niz ‘Kraljevskog kluba’ od 73 uzastopna meča na kojem je postizao barem po gol, pa ekipa Zinedina Zidana nije uspela da postavi novi rekord, već je samo izjednačila onaj koji je brazilski Santos postavio između 1961. i 1963. godine.\nMeđutim, francuskom stručnjaku mnogo veću brigu predstavlja to što Real posle pet kola zaostaje čak sedam bodova za liderom Barselonom, koja ima maksimalan učinak – 15 bodova i gol razliku 17:2.\nPrevious article Pad podrške Merkelovoj, rast ultradesničara\nNext article PODRŠKA UGLJEVIČKIM PČELARIMA


Standard: Čim je Hrvatska ušla u EU – za Srbe se pogoršalo ⋆ P-portal\nStandard: Čim je Hrvatska ušla u EU – za Srbe se pogoršalo\n03. 07. 2018. 03. 07. 2018. P-portal.net 0 Comments EU, Hrvatska, Standard\nPristupanje Hrvatske EU bilo je pre svega psihološki važno Hrvatima jer su želeli da se distanciraju od postjugoslovenskih država na jugu, i istovremeno da se okonča era tranzicije, ali je nakon prijema usledilo jačanje ekstremno konzervativnih, nacionalističkih i liberalnih snaga, navodi „Standard“.\nOne su ćutale do članstva, a potom se formirale pre svega u civilnom društvu i agitovale protiv manjina i to „pre svega srpske, čija se situacija odmah pogoršala“, konstatuje „Standard“.\n„Hrvati nikada nisu bili entuzijasti po pitanju članstva u EU. Oni nisu mnogo očekivali i nisu zbog toga razočarani“, ocenio je politikolog Dejan Jović.\n„Standard“ ističe da je došlo do brojnih inicijativa i referenduma za jačanje ekstremno konzervativne slike porodice i društva, koju je podržavala hrvatska katolička crkva, koja je u poređenju sa crkvama drugih evropskih država daleko desno orijentisana.\nList navodi da, kao i u susednoj Srbiji i Bosni i Hercegovini i u Hrvatskoj nedostaje svest o sekularizmu.\nPolitolog Žarko Puhovski kaže da narod na jesen odlučuje o velikom ograničavanju parava manjina i da će, ako to izjašnjavanje bude uspešno, to predstavljati jasno okretanje u desno. „Međutim još uvek smo baletani koji balansiraju na rubu tih struja“, dodao je on i ukazuje da desno od HDZ-a nema značajnijih partija.\n„Mi u poređenju sa drugima u Evropi imamo najmanji udeo radikalnih desnih partija“, kazao je Puhovski i izrazio uverenje da će to tako ostati u naredne dve, tri godine. Prema njegovim rečima trenutno se ne nazire fomiranje neke partije koja bi bila nalik na nemačku AfD ili austrijsku FPO.\n„Standard“ naglašava da Hrvati nisu upali u oči kao veliki Evropljani. „U Evropskom parlamentu se sa nepoverenjem gleda na hrvatske poslanike, jer su se oni isticali pre svega time što su se zalagali za interese hercegovačkih nacionalista, to jest jednostrano za jedan narod u susednoj državi“, konstatuje list.\nJedan neimenovani diplomata EU kritikovao je taj nacionalistički stav hrvatskih poslanika, ocenivši da bi Hrvati glasali i protiv svih ostalih 27 članica. Puhovski ukazuje da je spoljnopolitička pozicija formulisana od veoma desno orijentisanog HDZ-ovca Davora Štira.\n„Standard“ ističe da je upadljiv bio i pokušaj da se vetom zaustave pristupni pregovori sa Srbijom, što je bilo neuspešno. „Sada Hrvatska želi što brže da uđe u unutrašnji krug EU i pristupi Šengenu kao i evrozoni. To bi bilo korisno za ostale članice, jer tako turisti iz tih zemalja ne bi morali više satima da čekaju na granicama, a Zagreb bi bio nadležan za zaštitu spoljne granice“, navodi list.\nIstovremeno „Standard“ ističe da će protiv toga veto uložiti Slovenija, jer Hrvatska ne priznaje međunarodnu presudu u graničnom sporu. „Pritisak na Hrvatsku i Sloveniju da se oko tog pitanja dogovore je postao sada još veći, jer su čak i Makedonija i Grčka postigle kompromis“, ocenio je Jović.\n„Standard“ dodaje da i pored sporova sa susedima postoji određeno postjugoslovensko zajedništvo, te da to pokazuje ne samo činjenica da mnogi Slovenci rado letuju u Hrvatskoj, već i istraživanje prema kojem je 64 odsto Hrvata navijalo za Srbiju protiv Brazila na Svetskom prvenstvu u Rusiji.\nPrva nagrada na WorldFestu u SAD-u za dokumentarac Irene Škorić


NABILDANA JURILICA OD 350 "KONJA": Evo kako je unaprijeđen VW Golf GTI TCR za 2017. godinu - mojusk.ba\nU 2016., svojoj prvoj trkačkoj sezoni, ovaj automobil osvojio je 17 utrka i dva šampionata, a sada je pretrpio izmjene u svim segmentima.\nTrkačka verzija najpopularnijeg VW vozila sada na raspolaganju ima 350 KS i novu aerodinamiku.\n„U auto-sportu nema ležanja na lovorikama i želimo nastaviti u nastojanju da našim klijentima nudimo konkurentan auto za sve njihove kampanje širom svijeta. Iz tog razloga, sustavno smo razvijali “golf GTI TCR” za sezonu 2017., s posebnom pozornošću razvoja aerodinamike automobila”, kazao je predsjednik Vokswagena.\nGlavne promjene izvana pretrpjeli su blatobrani, sada s novim profilom i novim ventilacijskim otvorima, koji sada poboljšavaju aerodinamičku efikasnost vozila.\n“Stroga tehnička pravila, kojima je cilj osigurati podnošljive troškove i neizvjesna sportska nadmetanja, ne ostavljaju tehničarima mnogo slobode u radu”, objasnio je Eduard Veidl, šef TCR projekta u Volkswagen motorsportu. “Novom aerodinamikom dodatno smo optimizirali performance automobila na brzim sekcijama staza, smanjivši otpor i povećavši ukupan aerodinamički potisak.”\nElizavetu Vayss je nemoguće izbaciti iz glave


Na protestima gradimo novu kulturu ljudskih prava - o položaju manjina na građanskim protestima | Talas.rs\nIako već duže vreme izgleda da je srpska politička scena spala na jako niske grane političkog diskursa nedavno je pristigao novi dokaz.\nPripadnici grupe Marks 21 nakon poslednjeg protesta „Stop krvavim košuljama“ započeli su verbalni konflikt sa Draganom Đilasom, liderom opozicionog Saveza za Srbiju. Ovo se završilo afektivnom Đilasovom psovkom „Jebem li ti mater pedersku“ a snimak događaja kasnije je deljen na društvenim mrežama.\nNema govora da je za osudu vikati „Vučić, Đilas, ista govna“ opozicionom lideru u lice dok su njegova maloletna deca prisutna. Svaka parola ovakvog sadržaja postaje dodatno odvratna ukoliko mogu da je uživo čuju deca osobe koju vređate.\nĐilasova psovka, s druge strane, očigledan je primer homofobije u kom pokušavate da nekoga unizite tako što ćete ga osloviti pežorativnim nazivom za gej muškarca.\nNakon objavljivanja snimka Đilas je dao dobro poznatu „izvini-ali-ne-izvini“ izjavu u kojoj izražava žaljenje zbog „psovke“ ali ne pominje homofobiju i upotrebljenu reč.\nOstatak opozicionog kampa, čak i „liberalniji“ deo, takođe je izrazio veliku empatiju prema Đilasovoj reakciji, ali bez propratnih simpatija za LGBT+ deo populacije koji je Đilas svojom izjavom uvredio.\nOpšte poznato je da stav Saveza za Srbiju o LGBT+ pravima varira od potpune ambivalentnosti do otvorene homofobije, ali je mnogo problematičnije ponašanje organizatora protesta „Stop krvavim košuljama“ koji se trude da svake subote stvore široku koaliciju građana. Odnos organizatora protesta prema raznim marginalizovanim grupama do sada je bio neadekvatan i ne postoji naznake da će se on promeniti u budućnosti.\nNema sluha za različitosti na protestima\nKao pokušaj otvaranja debate o inkluzivnosti protesta u nedelju je održana tribina „Učešće marginalizovanih grupa u građanskim protestima“ u Prajd info centru.\nLjupka Mihajlovska, narodna poslanica, istakla je kako uprkos obećanjima organizatora na protestu do sada nije obezbeđen poseban deo za osobe sa invaliditetom na početku kolone čime bi se osigurala njihova bezbednost. „Nije namera mog predloga bila da se osobe sa invaliditeom na bilo koji način ističu ili da fokus bude na njima. Obezbeđenje ovog prostora bi podstaklo na dolazak ljude koji inače ne izlaze iz kuće“ rekla je Mihajlovska.\nFoto: Da se zna\n„Ne očekujem ja od organizatora obezbeđenje da me niko ne udari na protestu jer na to oni ne mogu da utiču. Nejasno mi je ipak kako im nije u interesu da makar ćute. Ne mora baš organizatorka protesta da koristi „pederu“ kao pežorativ za gej muškarca kad govori o Vučiću“ smatra Sonja Sajzor, aktivistkinja za prava transrodnih ljudi.\nNa subotnjem građanskom protestu protiv nasilja organizatorka @AnasonovicJ je tokom svog govora u više navrata uzvikivala “Vučiću pederu”. pic.twitter.com/3LUKGRK7q2\n— DaSeZna (@dasezna) January 4, 2019\nSajzor je dodala da ni jedan problem u društvu ne deluje isto na različite grupe ljudi i da treba ići na proteste sa LGBT+ transparentima i zastavama sve dok se organizatori ne ograde od homofobije. Ona smatra da bismo videli drastično drugačiju reakciju organizatora da je na jednom od protesta umesto Prajd info centra gađana grudvama neka sinagoga.\n„Mi smo protest u protestu“\nMarko Milosavljević iz Inicijative mladih za ljudska prava ističe da su protesti prilika da se razgovara o teškim temama, ali da je umesto toga vidljiv nedostatak elementarnog dijaloga. „Svaki put kad smo došli na proteste sa LGBT+ zastavama bilo je nekih problema i vi se bojite šta će se dogoditi sledeći put. Mi smo bili protest u protestu“ rekao je Milosavljević.\nKao organizator protesta protiv rušenja u Savamali Dobrica Veselinović iz pokreta Ne davimo Beograd smatra da protesti moraju da daju prostor grupama koje nemaju snagu. „Mi smo nakon fotografije žute patke sa LGBT+ zastavom doživeli haos na društvenim mrežama. Dogodio se neki pad popularnosti nakon toga, ali je bitno da ljudi vide kako stojite iza svojih vrednosti“ istakao je Veselinović.\nGde ste bili kad sam bila niko? ???????????????? #našgrad\nA post shared by NE DAVIMO BEOGRAD (@nedavimobgd) on Sep 16, 2018 at 3:41am PDT\nOrganizatori jasno da pokažu da su protesti za sve\nAleksandar Savić, moderator tribine, rekao je da se Jelena Anasonović, jedna od organizatora protesta, nije odazvala pozivu za učešće u panelu.\nProblemi u odnosima organizatora protesta sa različitim grupama se delimično mogu pripisati neiskustvu i lošoj komunikaciji. Organizovati proteste na kom svakog vikenda prisustvuje preko 10 hiljada građana nije logistički jednostavan poduhvat.\nMeđutim, razlog lošeg odnosa organizatora je i u njihovom strahu da će ukoliko jasno i otvoreno zastupaju određene vrednosti doći do sukoba sa Savezom za Srbiju, kao i da će udaljiti deo građana. Ovo je klasičan primer političkog kukavičluka u kom vam je bitnija masovnost protesta i podrška građana od dugoročne borbe za izgradnju tolerantnog i demokratskog društva.\nLiderstvo je stati u odbranu i zaštitu ranjivih grupa čak i ako vas to košta pada političke podrške. „Šetaj, ne zanovetaj“, slogan jedne protestne šetnje, pokazatelj je stava da se sve razlike brišu dok se trenutna vlast ne smeni i da svi koji ukazuju na propuste protesta postaju „saučesnici vlasti“. Protesti „Stop krvavim košuljama“ ne treba da budu samo platforma na kojoj vičemo da želimo smenu Aleksandra Vučića, već mesto na kom počinjemo da gradimo Srbiju gde se uvažavaju ljudska prava svih.\nUkoliko organizatori ne pokažu solidarnost za najugroženije neće je dobiti nazad. Dobra komunikacija i malo više pažnje nisu preveliki zahtevi. Ako se ni taj minimum ne ispuni ne preostaje nam ništa drugo do zaključka da u nekim aspektima naše buduće društvo neće biti toliko drugačija od trenutnog.\nTAGS: 1od5miliona Đilas LGBTQ Protesti


Godinama sarađuje sa najpoznatijim svetskim brendovima, a odnedavno je predstavio svoj modni brend "David Gandy Wellwear". Iako je postao dizajner, britanski model je i dalje spreman da pozira pred kamerama!\nMarijano Vivanko se ponovo sastaje sa Dejvidom, fotografišući ga za novu kampanju Made to Measure za debi #DGSartoria, ekskluzivne usluge Dolce & Gabbana za kreiranje jedinstvene odeće.\nPojavljujući se pred objektivom Vivankove kamere, Dejvid pozira dok mu uzimaju mere za prilagođeno odelo Dolce & Gabbana. Predstavljajući savršeno krojena odela, Dejvid nastavlja da otelotvoruje savršenog muškarca za italijanski brend.\nNa kraju krajeva, #DGSartoria je prefinjeno iskustvo muške elegancije i proslava italijanske izrade koja odaje počast istoriji uz dobrodošlicu inovacija.\nTokom ličnog sastanka, profesionalni krojači Dolce & Gabbana metodično prikupljaju mere kako bi osigurali idealno pristajanje, nakon čega počinje proces prilagođavanja i definisanja, koji kulminira izradom savršenog odela.


Stručnjaci: U Srbiji milion napuštenih pasa | Autonomija\nStručnjaci: U Srbiji milion napuštenih pasa\nSrbija se ubraja u zemlje sa niskim humanim indeksom, u koje se ubrajaju zemlje trećeg sveta, pa smo tako svrstani u jednu od potencijalno najrizičnijih zaraznih zemalja\nU Srbiji na ulicama gradova i sela ima oko milion napuštenih pasa, što Srbiju svrstava u veoma nehumane zemlje i što znatno povećava rizik po javno zdravlje stanovništva, poručili su veterinarski stručnjaci i predstavnici udruženja za zaštitu životinja.\n„To je ekološki problem i problem javnog zdravlja. Srbija se ubraja u zemlje sa niskim humanim indeksom, u koje se ubrajaju zemlje trećeg sveta, pa smo tako svrstani u jednu od potencijalno najrizičnijih zaraznih zemalja“, kazala je agenciji Beta doktorica veterine Dunja Kovač.\nDoktorica veterine Veselina Pelagić optužila je nadležne u Srbiji da se ponašaju neodgovorno prema ovom problemu, uključujući i Upravu za veterinu pri Ministarstvu poljoprivrede.\n„Iako je članica Svetske organizacije za zaštitu životinja (OIE) i iako su preporuke te organizacije obavezujuće za svaku zemlju-članicu, Srbija te preporuke svesno ignoriše“, kazala je Veselina Pelagić agenciji Beta i dodala da Srbija nema nacionalnu strategiju za ovu problematiku.\nDunja Kovač je ocenila da se u Srbiji svi bave posledicama a niko se ne bavi uzrokom, tako da, iako postoji, Zakon o dobrobiti životinja se ne poštuje, odnosno nesavesni vlasnici koji svoje životinje izbace na ulice, posle toga ne bivaju kažnjeni, iako s zakonom jasno propisane kazne za to nedelo.\n„Imali smo slučaj kada smo pronašli čipovanog napuštenog psa, što znači da se zna ko mu je gazda. Prijavili smo to nadležnima, a oni su nam kazali da nemaju goriva da se odvezu do vlasnika tog psa“, ispričala je agenciji Beta Lana Đorđević, predstavnica udruženja za zaštitu životinja Spans iz Novog Sada.


„Aster Paris“ pobednik turnira u malom fudbalu u Gazdraru - Dnevnik Juga\nPočetna / Opštine / Medvedja / „Aster Paris“ pobednik turnira u malom fudbalu u Gazdraru\n„Aster Paris“ pobednik turnira u malom fudbalu u Gazdraru\nIna Dendić 11/08/2017\tMedvedja Ostavi komentar\nU organizaciji Turističke organizacije i Sportskog saveza opštine Medveđa, na dan Svetog Pantelejmona, 9. avgusta 2017, u Gazdaru je održan memorijalni turnir u malom fudbalu „Dalibor Perišić – Pera“.\nNa turniru je učestvovalo 7 ekipa, koje su igrale utakmice po kup sistemu. Finalni meč, koji je počeo u 23:00 sata između ekipa „Aster Paris“ iz Gazdara i „Mija Medveđa“ završen je pobedom ekipe „Aster Paris“ iz Gazdara rezultatom 4:3. Drugo mesto pripalo je ekipi „Mija Medveđa“, a treće mesto na turniru osvojila je ekipa „Ivan Stojković“ iz Lebana.\nPobednička ekipa osvojila je pehar, majce sa amblemom turnira, zahvalnicu i novčanu nagradu. Drugoplasirana ekipa je osvojila pehar i zahvalnicu, a trećeplasirana ekipa je osvojila zahvalnicu organizatora turnira.\nPrethodni „Aster Paris“ pobednik turnira u malom fudbalu u Gazdraru\nSledeći Oformljen fudbalski klub u Sićevu


Deca sve više ugrožena u saobraćaju - Užice online\nDeca sve više ugrožena u saobraćaju\nVozači obratite pažnju u zoni škole\nOd početka godine sve više dece strada u saobraćaju, najčešće zbog nevezivanja mališana ili nemarnosti vozača u zonama škola i na pešačkim prelazima. Iz MUP-a poručuju da će ti prekršaji biti drastično kažnjavani.\nU teškoj saobraćajnoj nesreći kod Bačke Topole poginuo je 59-godišnji biciklista, na koga je naleteo teretni kombi. U Beogradu su u nedelju u razmaku od nekoliko sati oborena dva pešaka koja su zadobila teške telesne povrede.\nProtekli vikend takođe je odneo tri života, a najčešće u jesenje vreme stradaju deca, piše RTS. Iz Ministarstva unutrašnjih poslova podsećaju da je brzina u zoni škola 30 kilometara na čas i da će se akcenat kontrole preneti na zaštitu najmlađih u saobraćaju.\nJedna od najopasnijih situacija u kojoj pešaci mogu da se nađu jeste kada se vozilo zaustavi da ih propusti na pešačkom prelazu, ali zatim odnekud naiđe bahati vozač koji odluči da obiđe zaustavljena vozila.\nTako je u Rumi pre nekoliko dana teško povređena devojčica.\n“Maksimalan broj patrola Saobraćajne policije biće na terenu koje će regulisati saobraćaj i sankcionisati one vozače koji kršenjem propisa ugrožavaju bezbednost učenika. Pored toga preventivni aspekt uključivaće predavanja koje će učenicima prvih razreda držati policijski službenici Saobraćajne policije”, rekao je Aleksandar Radenković iz MUP-a. Drugi veliki problem je što vozači ne žele da daju do znanja onima koji se kreću iza njih u kom pravcu žele da idu i ne daju migavac.\n“Treba blagovremeno upozoriti sve vozače koji su iza nas o nameri zaustavljanja, skretanja, isključivanja i uključivanja, jer te radnje dovode do najčešće opasnih situacija i sudara”, istakao je Milan Vujanić iz Komiteta za bezbednost saobraćaja.\nKlađenje i mladi: “Nigde ne piše da kocka može da ubije”\nOsnovci ostaju bez jesenjeg raspusta, srednjoškolcima kraći zimski raspust\nDojave o bombama u užičkim školama\nŠta bi sa školom i vrtićem u Karanu?


Ko plaća a ko ne plaća test na koronu, gde se obavlja i kakva je procedura - Izazov\nKo plaća a ko ne plaća test na koronu, gde se obavlja i kakva je procedura\nRadio-televizija Srbije 22. maja 2020. 14:57\n[CH dr ŠEFADIL SPAHIĆ, ZZJZ, Novi Pazar]\n" Mi smo kao Zavod to pre 3 dana počeli da radimo. Do sada smo imali 20…prvog dana 28, drugog dana 14 zahteva," kaže dr Šefalid Spahić, ZZJZ Novi Pazar.\nPredrag Pavlović, ZZJZ Kruševac, napominje da ko želi može da dođe od 8 do 10 sati i dobrovoljno se testira, ali uz plaćanje 6000 dinara, da se koristi PCR metod, koji je za sada najpouzdaniji.\nPo uplati novca na žiro račun, koji se može naći na sajtovima KOVID 19 i Republičkog fonda za zdravstveno osiguranje, građani mogu otići na testiranje u najbliži zavod ili dom zdravlja, a rezultati se čekaju od 24 do 48 sati od uzimanja brisa.\nPravo na besplatno testiranje imaju svi građani sa simptomima korona virusa ili ako su bili u kontaktu sa zaraženom osobom, zatim pacijenti koji idu na operacije, kao i studenti i maloletna lica koja putuju u zemlje koje traže urađen PCR test.\n" Pozivamo ljude i informišemo ih prvo o kakvom se istraživanju radi i da je to sve poverljivo, da su podaci zaštićeni i da se koriste isključivo za istraživačke svrhe, ukoliko pristanu da učestvuju u istraživanju dobijaju informaciju o tome da li su stvorili antitetla na virus, odnosno da li su bili u kontaktu sa virusom ili ne.Popunjava se kratak upitnik i uzima se krv kao u svakoj laboratoriji," objašnjava dr Katarina Ristović.\nDo sada su u Zlatiborskom okrugu uzorkovane dve porodice, iz Kosjerića i Užica, a kontaktiranje porodica na nivou Srbije trajaće do početka jula.


Vlada FBiH: Zaštititi radnike od visokih temperatura | Energetski portal Srbije\nVlada FBiH: Zaštititi radnike od visokih temperatura\nFoto: Federalno ministarstvo rada i socijalne politike\nFederalno ministarstvo rada i socijalne politike, u skladu sa Zakonom o zaštiti na radu, preporučilo je poslodavcima da, usled vremenskih nepogoda izazvanih visokim temperaturama na teritoriji Federacije Bosne i Hercegovine, sprovedu posebne mere zaštite kojima će spečiti nastupanje štetnih posledica po zdravlje radnika.\nData je preporuka poslodavcima da razmotre mogućnost prekida obavljanja poslova na otvorenom u periodu od 12 do 16 sati i njihovog nastavka posle 16 sati.\nUkoliko je rad kod poslodavca organizovan na takav način da je nemoguće primeniti ovu meru, ovo ministarstvo je preporučilo poslodavcima da radnicima koji obavljaju poslove na otvorenom početak radnog vremena pomere na šest sati ujutro.\nTakođe, preporučeno je poslodavcima da za vreme trajanja ovakvih vremenskih prilika omoguće korišćenje godišnjeg odmora radnicima sa dijagnostikovanim hroničnim oboljenjima, kao i odsustva u skladu sa zakonom, kolektivnim ugovorom ili pravilnikom o radu.\nData je i preporuka da ustanove koje sa radom počinju u devet sati ili kasnije, prilagode početak radnog vremena ovoj situaciji.\nPored toga, poslodavci bi trebali omogućiti adekvatnije odevanje radnika u ustanovama, preduzećima, kao i organima vlasti, kao i drugim pravnim osobama, kao i adekvatno odevanje na službenim događajima (sednice parlamenta, vlade i slično), prilagođeno visokim temperaturama, kaže se u preporuci Federalnog ministarstva rada i socijalne politike.\nObavljena tradicionalna sadnja jelki sa busenom na...\nZbog popravke kvara na toplovodu deo Slavije bez grejanja\nVlada Crne Gore ulaže oko milion evra u izgradnju vodovoda


SDP BiH izlazi iz pregovora o reformi Ustava i Izbornog zakona – TVSA.BA\nNaslovna/Vijesti/Bosna i Hercegovina/SDP BiH izlazi iz pregovora o reformi Ustava i Izbornog zakona\nSDP BiH izlazi iz pregovora o reformi Ustava i Izbornog zakona\nU saopćenju za medije SDP BiH navodi da će na sutrašnjoj sjednici Predsjedništva biti donesena odluka o budućem učešću, odnosno neučešću, u pregovorima o reformi Ustava BiH i Izbornog zakona.\nNajava ovakvog koraka motivisana je činjenicom da je država suočena sa kontinuiranim antiustavnim i antidejtonskim djelovanjem većine u bosanskohercegovačkom entitetu Republika Srpska kojim se podriva suverenitet i cjelovitost Bosne i Hercegovine. Nastavak učešća u pregovorima bi, za nas u SDP BiH, predstavljao saučesništvo u stvaranju privida normalnosti trenutnog stanja, saopćeno je.\nTakva odluka SDP BiH bila bi povučena nakon što uzroci i posljedice neustavnog djelovanja budu otklonjeni, a institucije počnu funkcionisati normalno. Naravno da bi do tada učestvovali u razgovorima na temu otklanjanja blokade institucija države, djelovanja pravosudnih organa po navedenom pitanju i sankcionisanja odgovornih za trenutno stanje.


OŠ „Olga Milošević“ iz Smederevske Palanke dobila besplatan internet - podunavlje.info\nSMEDEREVSKA PALANKA, 21. oktobar 2021 – Ministar prosvete, nauke i tehnološkog razvoja Branko Ružić posetio je danas Osnovnu školu „Olga Milošević“ u Smederevskoj Palanci, koja je dobila besplatan internet kroz projekat „Premošćavanje digitalnog jaza u Srbiji za najugroženiju decu“. Telenor u saradnji sa UNICEF-om obezbeđuje besplatan internet za škole u 30 opština širom Srbije.\nRužić je tom prilikom rekao je da je inkluzivni pristup doveo do uklјučivanja većeg broja dece iz svih osetlјivih grupa u sistem obrazovanja u Srbiji. „Jedna od aktivnosti koja se sprovodi je projekat „Premošćavanje digitalnog jaza u Srbiji za najugroženiju decu“ koji se realizuje u 30 škola, kako bi se omogućila što veća dostupnost obrazovanja. Na ovom projektu snage udružili Ministarstvo prosvete, nauke i tehnološkog razvoja, Evropska unija i UNICEF kako bi pomogli da najugroženija deca u Srbiji premoste digitalni jaz. U tu svrhu pruženi su različiti vidovi podrške obrazovnom sistemu i obezbeđena savremena nastavna sredstava i tehnička oprema“, rekao je Ružić.\n„Mi smo zaista ponosni što smo izabrani da budemo među 30 škola koje su deo ovog važnog projekta. Oprema koju smo dobili uz podizanje digitalnih kompetencija učenika i nastavnika će značajno unaprediti rad škole, učenici će imati priliku da rade na modernim tabletima, a nastavnici i stručni saradnici na modernim lap topovima. Ovo je značajna podrška za nas da podignemo kapacitete i ubrzamo modernizaciju naše obrazovne ustanove. Veliku zahvalnost dugujemo našem resornom ministarstvu, UNICEF-u, EU u Srbiji, a sada i Telenoru koji nam je dao vrednu donaciju u vidu besplatnog interneta. Trudićemo se da opravdamo poverenje koje smo dobili i bićemo posvećeni partneri u sprovođenju ovog važnog projekta“, izjavio je Darko Dimitrijević, direktor OŠ „Olga Milošević“.\nTelenorova donacija, koja se sastoji od 2.200 internet kartica i 310 modema za pristup internetu za 30 škola, omogućiće stvaranje potrebnih uslova za učenje na dalјinu, bez obzira na to gde i u kakvim uslovima učenici žive.\n„Većina dece tokom pandemije se, uz ogromnu podršku roditelјa, nastavnika i pristupa digitalnim alatima, adaptirala na novu realnost, ali ima i onih kojima je to bio veći izazov. Ideja ove inicijative je da omogućimo iste uslove za sve, jer učenje ne sme da stane ni za jedno dete, bez obzira na to kakve su okolnosti oko nas. Verujemo da povezanost i pristup komunikacionim servisima jesu pravi način i na tome radimo zajedno sa UNICEF-om, kao strateškim partnerom, već više od 10 godina“, izjavio je Goran Vasić, izvršni direktor korporativnih poslova u Telenoru.\n„UNICEF sarađuje sa privatnim sektorom kako bi pronašao najbolјa rešenja za decu. Ta vrsta saradnje se ogleda u našem partnerstvu sa Telenorom, koji je već dugi niz godina naš posvećen partner. Drago mi je što mogu reći da je naše dobro partnerstvo podstaknuto zajedničkom vizijom. Kroz partnerstvo sa UNICEF-om, Telenor će pružiti podršku premošćavanju digitalnog jaza tako što će obezbediti internet u 30 škola u Srbiji kako bi sva deca, a naročito ona najugroženija, dobila pristup učenju. Želela bih da zahvalim Telenoru na velikodušnoj donaciji 2200 SIM kartica i 310 modema. Naš zajednički cilј je da povećamo broj dece koja mogu pristupiti učenju na dalјinu, da smanjimo gubitke u učenju i da unapredimo ishode učenja za sve“, izjavila je Dejana Kostadinova, direktorka UNICEF-a u Srbiji.\nOsnovna škola „Olga Milošević“ jedna je od škola uklјučenih u projekat Premošćavanje digitalnog jaza u Srbiji za najugroženiju decu. Ministarstvo prosvete, nauke i tehnološkog razvoja, Evropska unija i UNICEF rade na premošćavanju digitalnog jaza za neku od najugroženije dece u Srbiji kroz podršku prosvetnom sistemu, pružanje otvorenih obrazovnih resursa i tehničke opreme, kao i kroz školske aktivnosti usmerene ka unapređenje ishoda učenja dece. Osnivanjem „obrazovnih digitalnih biblioteka“ i „klubova za učenje“ u odabranim školama „u riziku“, 900 nastavnika koji rade u tim školama dobiće priliku da osnaže svoje kapacitete. Od toga će korist imati najmanje 12.000 dece.\nInformacija i foto: Ministarstvo prosvete, nauke i tehnološkog razvoja


Crveno-beli su doživeli neobjašnjiv poraz u utakmici u kojoj su vodili praktično 39. minuta, ali su na gotovo identičan način kao i u petak protiv Panatinaikosa izgubili dobijenu utakmicu.\nSlavlje juniora Partizana nakon pobede nad Crvenom zvezdom\nCrno-beli su imali minus od 11 poena na manje od dva minuta do kraja, a onda je usledila furiozna završnica. Padale su trojke Lazara Stefanovića i Stefana Todorovića, a sve je na kraju bilo začinjeno činjenicom da su košarkaši Zvezde dirali mrežicu u poslednjem napadu, što su automatski bili poeni Partizana.\nMladi košarkaši Zvezde u poslednjem minutu izgubili su tri lopte, a na kraju su primili koš zbog velike greške Brankovića. Lopta nije prošla kroz obruč, ali je košarkaš crveno-belih dirao mrežicu i pogodak je priznat.\nPartizan je na poluvremenu imao 14 poena zaostatka (45:31), na kraju treće deonice jedanaest poena, a u poslednja dva minuta čak devet poena zaostatka.\nIpak, velike greške crveno-belih prouzrokovale su poraz i plasman Partizana u finale.\nJunak Partizana bio je Lazar Stefanović sa čak 22 poena. Ispratili su ga i dvocifreni bili Đorđije Jovanović sa 13, te Nikola Radovanović sa 12 poena.\nNa drugoj strani, gledali smo odličnu partiju Filipa Brankovića sa 17 poena, te Milutina Ostojića sa 15 i Nikole Manojlovića koji je meč završio sa 13 koševa.\nZvezdi ostaje borba za peto mesto, dok će Partizan igrati u finalu.


HAOS NA GRADSKOM DERBIJU U BEOGRADU Tuča na tribinama, letjele baklje i stolice! | Krupljani.BA\nBačena je mrlja na 148. vječiti beogradski derbi, a da utakmica između fudbalera Crvene zvezde i Partizana nije ni počela. Naime, uoči samog početka došlo je do velikih nereda i tuče navijača na tribinama stadiona “Rajko Mitić”.\nDo sukoba je najprije došlo istočnoj tribini između pristalica oba kluba, što je policija brzom intervencijom uspjela da spriječi, javljaju srbijanski mediji. Međutim, onda je došlo do nereda na Sjeveru i ispred stadiona. Navodno, navijači Partizana su ispred istočne tribine uspjeli da umaknu obezbjeđenju, što je bio dovoljan znak da se “Delije” sa dna Sjevera zalete ka gore u namjeri da izađu napolje.\nLetjele su upaljene baklje i stolice na sve strane, a tuča sa policijom uz suzavac trajala je gotovo pola sata. Napravljena su tri kordona na sjevernoj tribini i navijači crveno-bijelih su potisnuti na pola tribine, a drugi dio je prazan. Sudija Milorad Mažić odlučio je da povuče ekipe sa terena dok se situacija na tribinama ne smiri, što je drugi korak ka otkazivanju meča. Treći i poslednji je otkazivanje, do čega će doći ako se ne smire neredi na tribinama “Marakane”.\nFudbaleri Željezničara su u okviru 4. kola m:tel Premijer lige BiH savladali Slobodu sa 2:0, u glavnim ulogama isti dvojac kao i u prošlim...


13:39 >> 17:37\nĐoković protiv Federera u finalu Dubaija\nTreći teniser sveta Novak Đoković imaće priliku da uđe u istoriju kao drugi igrač koji je tri puta osvajao turnir u Dubaiju iz serije 500, pošto je mu je danas Čeh Tomaš Berdih zbog povrede...\n14:33 >> 17:53\nSrpski teniser Novak Đoković plasirao se u polufinale ATP turnira u Dubaiju, pošto je danas u četvrtfinalu pobedio 38. tenisera sveta Nemca Florijana Majera rezultatom 2:0, po setovima 7:5, 6:1.\n18:14 >> 21:54\nĐoković pobedio Lopeza za četvrtfinale Dubaija\nSrpski teniser Novak Đoković plasirao se u četvrtfinale ATP turnira u Dubaiju pošto je danas, posle velike borbe pobedio Španca Felisijana Lopeza rezultatom 2:1, po setovima 6:3, 2:6, 6:4.\nĐoković: Nisam znao šta da očekujem!\nNovak Đoković istakao je da je zadovoljan partijom protiv Mikaela Lodre na startu turnira u Dubaiju, jer nije znao šta da očekuje od prvog meča posle tri nedelje pauze.\n12:13 >> 22:21\nĐoković lako sa Ljodrom, Troicki ispao\nSrpski teniser Novak Đoković uspešno je započeo odbranu titule u Dubaiju pobedom nad Francuzem Mikaelom Ljodrom - 6:3, 6:3. Meč je trajao ekspresnih 63 minuta.\nFederer: Nisam puno razmišljao o Novaku\nJedan od najboljih tenisera u istoriji Švajcarac Rodžer Federer kaže da je nije puno razmišljao o Novaku Đokoviću i porazu u finalu na Australijan Openu i dodaje da je potpuno opušten pred...\nĐoković: Volim da igram u Dubaiju


Naslovna Društvo Privreda Pošta će poljoprivrednicima besplatno dostavljati seme za prolećnu setvu?\nSve količine semena kukuruza, suncokreta i krmnog bilja koje domaćini, poljoprivrednici, zadruge i zadrugari naruče novosadskom institutu, „Pošta Srbije“ će u optimalnom roku dostavljati na naznačenu adresu, a tu uslugu neće naplaćivati, poručeno iz Kabineta ministra Milana Krkobabića zaduženog za regionalni razvoj, piše „Agroklub“.\nMinistar bez portfelja zadužen za regionalni razvoj Milan Krkobabić saopštio je da će JP „Pošta Srbije“ besplatno isporučivati poljoprivrednicima seme Instituta za ratarstvo i povrtarstvo za prolećnu setvu dok traje vanredno stanje, prenosi se na sajtu Vlade.\nSve količine semena kukuruza, suncokreta i krmnog bilja koje domaćini, poljoprivrednici, zadruge i zadrugari naruče novosadskom institutu, „Pošta Srbije“ će u optimalnom roku dostavljati na naznačenu adresu, a tu uslugu neće naplaćivati, dok traje vanredno stanje i epidemija virusa korona, utvrdio je i RTS.\n„To je deo nastojanja da seoskom stanovništvu, koje građanima Srbije obezbeđuje osnovne životne namirnice i sirovine za njihovu proizvodnju, olakšamo izuzetno važan sezonski posao – prolećnu setvu“, istakao je ministar.\nPogledaj: Traže se HITNE mere Vlade za podršku preduzetnicima!\ndostava semena za prolećnu setvu\nPrethodni tekstVojvođanske recepti – breskvice\nSledeći tekstU Srbiji zaraženo 260 medicinara


Ulja i maziva | NIS\nNIS > Proizvodi i usluge > Ulja i maziva\nNIS ima veoma dugu tradiciju u proizvodnji maziva. Ponuda proizvoda maziva NIS-a obuhvata široku paletu internacionalnog brenda G-Energy, proizvedenog u Italiji, i regionalnog brenda NISOTEC.\nBrend NISOTEC je namenjen standardnom, masovnom delu tržišta, dok je G-Energy namenjen premijalnim kanalima tržišta i novim automobilima svetskih proizvođača, budući da ima paletu specijalizovanih proizvoda za ovlašćene servise, ulja za japanska i koreanska vozila.\nTako s jedne strane, NISOTEC program obuhvata širok spektar vrhunskih proizvoda odobrenih za upotrebu od strane vodećih proizvođača vozila, pa sve do ekonomičnih ulja namenjenih za podmazivanje vozila starijih generacija, dok G-Energy obuhvata asortiman sintetičkih i polusintetičkih ulja za motore evropskih, japanskih i američkih proizvođača putničkih automobila poslednje generacije.\nSinergijom ova dva brenda NIS pokriva sve segmente tržišta maziva u Srbiji i regionu. Iz godine u godinu, NIS unapređuje i širi ponudu proizvoda koji zadovoljavaju zahteve proizvođača motora i ispunjavaju standarde – ISO 9001 i ISO 14001. U skladu sa tim NIS je, sa 22 odsto učešća na tržištu Srbije u 2013. godini, ojačao svoju lidersku poziciju. Zahvaljujući širenju distributivne mreže NISOTEC se može naći i na teritoriji balkanskog regiona.\nNISOTEC je razvio novu paletu „ECO-FRIENDLY“ ekološki prihvatljivih maziva u cilju očuvanja životne sredine. Na tržištu se već prodaje NISOTEC AdBlue za Euro 4 i Euro 5 motore koji smanjuje štetne azotne okside u izduvnim gasovima. U pripremi je novi proizvod iz ove ekološke palete – NISOTEC Biotesterol, biorazgradivi proizvod za potrebe šumarstva i poljoprivrede.\nNISOTEC proizvodi su do sada osvojili preko 30 medalja za kvalitet, kao i šampionski pehar za izuzetan kvalitet na Novosadskom međunarodnom poljoprivrednom sajmu.\nNIS proizvodi sledeće vrste ulja i maziva:\nNISOTEC motorna ulja\nNISOTEC transmisiona ulja\nNISOTEC ulja za poljoprivrednu i građevinsku mehanizaciju\nNISOTEC kočione tečnosti\nNISOTEC tečnosti za vetrobranska stakla\nNISOTEC hidraulična ulja, kompresorska ulja, ulja za industrijske zupčaste prenosnike\nPreuzmite katalog NISOTEC proizvoda\nDirekcija za ulja i maziva


U Sloveniji karantin od danas traje 10 dana, nadležni priznali da je odluka rizična — Radio Velkaton : Radio Velkaton\nNedjelja, 13. Septembra 2020.\nVećina opština i gradova USK konstituisali nova Općinska/ Gradska vijeća,bez novog rukovodstva općine Velika Kladuša i Bos. Krupa 16/01/2021\nKina za pet dana izgradila kovid bolnicu nakon rasta broja zaraženih 16/01/2021\nVeoma zarazna varijanta korone prijeti i Americi, Bajden ima rješenje 16/01/2021\nWhatsApp odlaže izmjenu uslova korišćenja 16/01/2021\nJusuf Nurkić mora na operaciju, čeka ga duža pauza 16/01/2021\n13. Septembra. 2020. Region\nU Sloveniji karantin od danas traje 10 dana, nadležni priznali da je odluka rizična\nU Sloveniji je od danas karantina skraćena sa 14 na 10 dana, za putnike koji dolaze iz visokorizičnih zemalja, kao i za osobe koje su bile u kontaktu sa zaraženima.\nOdluka je donijeta ranije tokom ove sedmice na osnovu preporuka kriznog štaba, koji priznaje da bi rizik mogao biti veći, ali da će teret po ekonomiju biti smanjen. Skraćenje karantine moglo bi dovesti do deset dodatnih slučajeva zaraze u mjesec dana, navode iz slovenskog kriznog štaba.\nPotez slovenskih vlasti reflektira debatu koja se vodi širom Evropske unije, gdje je u nekim zemljama karantina već skraćena, dok druge razmatraju da to učine.\nNa skorašnjem sastanku ministara zdravstva zemalja članica EU postignut je širi konsenzus u vezi s preporukom da bi osobe koje dolaze iz visokorizičnih područja trebale provesti deset dana u karantini.\nUkoliko bi test bio negativan, to razdoblje bi se moglo skratiti na pet dana, ali još nije postignut dogovor da bi takva preporuka mogla biti usvojena na razini EU.\nU Sloveniji je u prethodna dva dana potvrđeno više od 100 novih slučajeva zaraze, najviše od početka pandemije. Prema posljednjim podacima, u Sloveniji je koronavirusom do sada zaraženo 3.603 ljudi, a preminulo 135, prenosi Tanjug.\n16.01.2021 U Srbiju danas stiže milion doza kineske vakcine\n16.01.2021 Visoki crnogorski zvaničnici: Bez funkcionalnosti insti...\n14.01.2021 Slovenija produžila mjere do 22. januara\n14.01.2021 U Sisačko-moslavačkoj županiji 33.590 objekata oštećeno...\n15.01SABLJAKOVIĆ / EMINA/ ŠABAN iz Gornje Vidov...


Dan online - Politika: Milo zaćutao zbog Briselskog plana - 2019-08-25\nPolitika PREDSJEDNIK CRNOGORSKE VLADIMIR PAVIĆEVIĆ TVRDI\nVladimir Pavićević Milo zaćutao zbog Briselskog plana\nPredsjednik Crnogorske Vladimir Pavićević ocijenio je da su Demokratska partija socijalista (DPS) i Demokratski front (DF) doživjeli potpuni poraz zbog Briselskog plana, „pa se prvi put dešava da dvije političke grupacije koje Crnu Goru vuku unazad postaju nemoćne“.\n– Dok DF histerično napada, kleveće i podmeće, od lidera DPS-a ni traga ni glasa. Zna li iko gdje su ovih dana lideri DPS-a? Nigdje nema nijednog od najviših funkcionera da kaže nešto javno o aktuelnim dešavanjima. Pobjegli su u mišje rupe, misleći da će tako ublažiti efekte svog poraza nakon usvajanja Briselskog plana – naveo je Pavićević.\nOn je kazao da je poraz DPS-a pritom veći kada se zna da su usvojili Briselski plan koji je predložila stranka koju su prethodno optuživali da je antidržavna i anticrnogorska.\n– Građani se pitaju gdje nam je vlast, gdje su oni što se samoproglašavaju državotvorcima i gdje su im lideri da izađu pred građane. Odgovor je jasan: oni svoj poraz vide jasnije nego bilo ko drugi i plaše se sve izvjesnijih promjena koje ćemo da ostvarimo – kazao je Pavićević.\nOptužio je DPS i DF da su sinhronizovano radili na do sada neviđenom unižavanju crnogorskog parlamenta tokom rasprave o imenovanju dvojice poslanika Demokrata u odbor za izborne reforme.\n– Ovakav nivo rasprave nijesam doživio ni u srpskom parlamentu kao poslanik, a to nećete naći nigdje ni u regionu – rekao je Pavićević.\nStižu Zeleni Evrope\nNova podupirač vlasti DPS-a\nDok je nepotizma biće i ksenofobnih diplomata\nPonosno sam obavljao dužnost konzula u Minhenu


preduzetništvo Archives - LookerWeekly.com magazin\nŽensko preduzetništvo sve zastupljenije u Srbiji\nSpremnost žena u Srbiji da se upuste u preduzetničke vode sve je izraženije, iako društvo još uvek nije u potpunosti otvoreno da prihvati žene u biznisu, zaključeno je na jutros održanom netvorking doručku u Beograd Art hotelu, u organizaciji “Rock Star” savetovališta za podsticanje ženskog preduzetništva.\nKod komšinice na poslastice\nPraznog stomaka ulazite u svoju zgradu, a hodnikom se širi miris domaćeg lonca. Šta li se to kod komšinice krčka, da li biste probali malo tuđeg ručka?\nČesto se dešava da nam posao koji radimo dosadi i da nam jedina nagrada, materijalna satisfakcija, postane nedovoljna. Postoje poslovi koji bi mogli da inspirišu one hrabre, kreativne i romantične...


RTCG - Radio Televizija Crne Gore - Nacionalni javni servis :: Fudbal :: Kosović: Jedva čekamo Beograd\nVJERUJE U 1. MJESTO 15. 10. 2018. 11:48 >> 11:25 7\nVJERUJE U 1. MJESTO\nKosović: Jedva čekamo Beograd\nFudbalski reprezentativac Crne Gore Nebojša Kosović vjeruje da "sokoli" mogu da ostvare trijumf u Beogradu protiv Srbije u 5. kolu UEFA Lige nacija.\n"Sokoli" su fantastično reagovali nakon poraza od Srbije i savladali selekciju Litvanije sa 4:1 (3:0), u utakmici četvrtog kola Lige nacija. Duel sa Srbijom u Beogradu, 17. novembra, biće za prvo mjesto u grupi.\n"Jedva čekamo utakmicu sa Srbijom u Beogradu. Dvije pobjede nas vode na prvo mjesto. Daćemo sve od sebe i iskreno mislim da imamo realne šanse da to i ostvarimo", ocijenio je Kosović.\nSrbija i dalje vodi na tabeli Grupe četiri Lige C sa osam bodova, bod manje ima Crna Gora koja je preuzela od Rumunije drugu poziciju. Rumunija ima 5 bodova, dok je Litvanija bez bodova i nakon 4. kola.\nCrnogorske fudbalere do kraja grupne faze takmičenja očekuju dueli sa Srbijom u Beogradu (17. novembra) i Rumunijom u Podgorici (20. novembra).\nCrnogorski fudbaleri Nebojša Kosović UEFA Liga nacija\nKosović potpisao za Kairat


Novo u Baču: Olakšanje za stare i nemoćne\nNaslovna Bač Novo u Baču: Olakšanje za stare i nemoćne\nBAČ: Već treći mesec na području Opštine Bač se sprovodi projekat pomoći u kući kojim je obuhvaćeno 130 korisnika, starijih od 65 godina i osoba sa invaliditetom gde im deset gerontonegovatelja, devet žena i jedan muškarac, pomažu u svakodnevnom životu.\nAutor projekta u Opštini Bač Nikola Banjac kaže da je projekat „Pomoć u kući starima i osobama sa invaliditetom u opštini Bač” u saradnji sa Centrom za socijalni rad i uz finansijsku podršku Evropske unije u okviru „Programa razvoja efikasnih usluga u oblasti obrazovanja i socijalne zaštite na lokalnom nivou“, napisan za 105 korisnika, ali je već u startu naišao na interesovanje, pa trenutno pomoć uživa 20 odsto više korisnika.\n„Vrednost projekta je oko 200.000 evra, od kojih je EU obezbedila oko 170.000 evra, a ostatak, oko 30.000 evra u dinarima plaća se iz opštinskog budžeta“ kaže Banjac i dodaje da projekat traje 18 meseci, od 1. septembra ove godine do decembra 2018.\nPo njegovim rečima uz Bač, ovaj vid pomoći licima strijim od 65 godina i osobama sa invaliditetom , bez obzira na starosnu dob su posredstvom projekta obezbedile samo još dve lokalne samouprave – Opština Inđija i Grad Pančevo.\n„Na ideju smo došli u razgovorima sa Centrom za socijalni rad, gde je uočena potreba za uslugama gerentonegovatelja, jer su žene okupljene u udruženja kao volonterke pomagale ovoj kategoriji stanovnišva. Očekujemo da se projekat nastavi i posle 18 meseci primene, jer je naišao na pozitivne reakcije ne samo korisnika već pohvale dobijamo i od drugih žitelja“, kaže Banjac.\nPo rečima direktorke Centra za socijalni rad u Baču, Svetlane Prodanović gerentonegovatelji su obučeni i imaju raspored po kojem odlaze kod korisnika kući, ne zadržavaju se kod svih jednako, i ne odlaze svaki dan kod svakog, već prema potrebi.\n„Od 130 korisnika je petnaestak osoba sa invaliditetom, a ostali su stariji od 65 godina. Svaki korisnik ima svog negovatelja koji ima raspored rada, priprema manje zahtevna jela i lake obroke, ide u nabavku, po lekove, vodi kod lekara, održava ličnu higijenu, razgovara sa njima, vodi u šetnju…“, kaže Svetlana Prodanović.\nPomoć u kući starima i osobama sa invaliditetom u opštini Bač podrazumeva i uslugu pranja veša u vešernici, ali će kako kaže direktorka Svetlana Prodanović, vreme pokazati koliko je ta usluga ovoj kategiriji potrebna, jer svi imaju veš mašine. Finansijer je, naime, obezbedio veliku profesionalnu mašinu za pranje veša, i jednu manju koja i suši veš, a prostoriju za tu namenu je obezbedila lokalna samouprava.\nCentar za socijalni rad Bač\npomoć za osobe sa invaliditetom bač\nsocijalna zaštita Bač\nPrethodni tekstStižu pare iz IPARD-a! 40 milona EUR-a za nabavku traktora\nSledeći tekstSedam razloga zbog kojih bi žene trebalo da piju pivo


Vitošević: Spasavati domaće mlekarstvo - Organska poljoprivreda\nDirektor Poslovnog sistema "Global sid" kaže da su najveće prepreke za razvoj organske proizvodnje u Srbiji ekonomske prirode\nPoslovni sistem „Global sid“ (Global seed) evropski je lider u mnogim segmentima proizvodnje organske hrane - i u organskom mleku, i u ratarskim površinama na kojima se proizvodi hrana za ishranu krava, i u primeni novih tehnologija i znanja u ovoj branši... Započeo je svoje poslovne aktivnosti 2005. godine, a u „organske vode“ ušao je tri godine kasnije, kada je zapravo krenuo prelazak sa konvencionalne na organsku proizvodnju. Ovaj vodeći proizvođač u evropskim okvirima pa samim tim i veliki promoter značaja i uloge organske poljoprivrede, jedan je od osnivača Centra za organsku proizvodnju u Selenči (COPS), koji ove godine organizuje deseti, jubilarni Forum organske proizvodnje. Na tom stručnom skupu, 30. septembra, najviše će biti reči o finansiranju poljoprivrede ali i o drugim pitanjima važnim za organsku proizvodnju i proizvođače. Osvrćući se na poslovne, proizvodne i tržišne okolnosti u ovoj oblasti poljoprivrede, prvi čovek Poslovnog sistema „Global sid“ Saša Vitošević u razgovoru za „Agrosmart“ ističe da je ambijent za organsku proizvodnju u Srbiji unapređen samo u segmentu zakonske regulative kada je u pitanju organska proizvodnja. Primetno je, kako kaže, povećanje svesti potrošača o značaju upotrebe organske hrane ali je to rezultat rada samih proizvođača.\nTagovi: prelevmani subvencije global seed saša vitošević organske proizvođača organske proizvodnje organske hrane


Bukurešt i Sofija najzagađenije prestonice u EU\nRumunski glavni grad Bukurešt je na drugom mestu po zagađenosti među evropskim prestonicama, odmah iza Sofije, pokazuje istraživanje Centra za održivu politiku Ekopolis, koje prenosi rumunska agancija Ađerpres.\nU Bukureštu je, kako se navodi, nivo zagađenosti povišen u proseku 92 dana godišnje, u odnosu na limit od 35 dana koji su uspostavili stručnjaci Evropske unije. Istovremeno, Bukurešt ima “samo” 26 kvadratnih metara po stanovniku zelenih površina, što je daleko manje nego u Beču, koji ima 120 kvadratnih metara, a Helsinki čak 100 kvadratnih metara zelenila po stanovnika.\nStudija Ekopolisa pokazuje da stanovnici Bukurešta oklevaju da koriste bicikl kao alternativo sredstvo prevoza, navodeći da samo 0,7 odsto njih okreće pedale na putu do posla. Poređenja radi, 59,5 odsto stanovnika Kopenhagena koristi bicikl, odnosno 45,6 odsto stanovnika Amsterdama redovno koriste bicikl do posla, navodi Ađerpres.


Značajan podsticaj građevinskoj industriji Srbije i tržištu nepokretnosti - Prozori + Vrata\nNovosti Značajan podsticaj građevinskoj industriji Srbije i tržištu nepokretnosti\nUvođenjem podsticaja kreditnoj aktivnosti građana, Narodna banka Srbije olakšala je pristup stambenim kreditima, čime se podstiče razvoj građevinske industrije, posebno u oblasti stambene novogradnje. Za ovu zakonsku izmenu dugo su se zalagale članice Privredne komore Srbije.\nPrivredna komora Srbije i Grad Beograd početkom maja predložili su Vladi dodatne ekonomske mere za podsticaj privredne aktivnosti građevinske industrije, koja je, do pojave i širenja Kovid 19, u velikoj meri učestvovala u privrednom rastu Srbije.\n„Građevinska industrija, kao i industrija građevinskog materijala dobiće dodatni zamajac za povećanje obima radova i usluga, a tržište će unaprediti tražnju“, kaže Ivana Vuletić, sekretar Udruženja za građevinsku industriju Srbije. Rast stanogradnje doprineće bržem oporavku građevinske industrije od posledica pandemije.\nPrema podacima Republičkog zavoda za statistiku, u prvom kvartalu 2020. godine, vrednost izvedenih građevinskih radova na teritoriji Republike Srbije porasla je za 23,7 odsto u odnosu na prvi kvartal 2019. godine. Broj stanova u periodu januar – mart 2020. godine, u odnosu na isti period 2019, prema izdatim građevinskim dozvolama, veći je za 36 procenata.\nPrethodni tekstGEALAN u korak s budućnosti: Inovativni prozori\nSledeći tekstTehnomarket predstavlja projekat – Alban Tower, Tirana, Albanija\nVesić: I Grad Beograd u borbi za energetski efikasne objekte\nREHAU sustav GENEO „Proizvod godine 2019“\nUspešno je održana 1. međunarodna konferencija „Dan prozora 2014.“\n“Lepa kvaka” i gvozdena vrata otvara


Jovanović (SzS): Na udaru gradske vlasti je i Kosančićev venac - Beograd - Dnevni list Danas\nPočetna » Beograd » Jovanović (SzS): Na udaru gradske vlasti je i Kosančićev venac\nJovanović (SzS): Na udaru gradske vlasti je i Kosančićev venac\nPredsednik odborničke grupe Savez za Srbiju u Skupštini Beograda Nikola Jovanović izjavio je danas da je posle Kalemegdana i Košutnjaka na udar gradske vlasti došao i Kosančićev venac.\n2Piše: FoNet 12. avgusta 2020. 11.48 Izmenjeno: 13.25\n„Zastrašujuće je da se na inicijativu privatnog investitora menja urbanistički plan donesen 2007. godine, koji je struka pohvalila, i da se sada predviđa ubacivanje pet hiljada kvadratnih metara stambenog prostora u zonu od prvorazrednog kulturnog i istorijskog značaja ne samo za Beograd, nego i za Srbiju“, istakao je Jovanović.\nKako se navodi u saopštenju SZS, najavljeno je ukupno 20 hiljada kvadrata novih objekata, čija arhitektura će uništiti ambijentalnu celinu Kosančićevog venca, koju dominantno čine zgrade 19. i prve polovine 20. veka.\nU saopštenju se ističe da je sporno što se umesto izgradnje replike Narodne biblioteke spaljene u bombardovanju 6. aprila 1941. godine previđa memorijalni centar koji nema nikakve veze sa istorijskim zdanjem.\n„Rani javni uvid u ove izmene obavljen je za vreme i neposredno nakon vanrednog stanja, što nedvosmisleno govori da je namera gradskih vlasti da onemogući ozbiljnu debatu o ovom planu“, rekao je Jovanović.\nkosancicev venac, Nikola Jovanović, Savez za Srbiju, urbanisticki planBeograd\nJovanović (SzS): Terazijska terasa u opasnosti\n12. avgusta 2020. u 14.23\nNikola, koliko je Đilas iskeširao da pređete kod njega. I ja imam strankicu pa da zaradim neku crkavicu.\n12. avgusta 2020. u 20.24\nVandali sve mogu.


UŽIVO: Zvezda - Real Madrid - Smedia\nUŽIVO: Zvezda - Real Madrid\n30.03.2018 | 19:00\nMatijas Lesor Foto N. Paraušić\nCrvena zvezda u utakmici 29. kola Evrolige igra protiv Real Madrida. Duel protiv velikana iz Španije je poslednji za crveno-bele u elitnom takmičenju pred svojim navijačima.\nTrener košarkaša Crvene zvezde Dušan Alimpijević kaže da ekipa, bez obzira što je za vikend čeka "majstorica" protiv Mornara u polufinalu ABA lige, u duel sa madridskim Realom u Evroligi ulazi bez kalkulisanja.\n- Protiv Reala zatvaramo sezonu u Evroligi pred našim navijačima. U obavezi samo da se časno i dostojanstveno oprostimo od dobre sezone u kojoj je ostvareno velikih 11 pobeda. Pokušaćemo da protiv Reala popravimo skor, iako igramo sa timom kome se ne...\nNOVI PEH ZA REPREZENTATIVCA SRBIJE: Veoma nezgodna povreda, u ponedeljak će se znati više!\nNadamo se da nije nešto ozbiljno\nReprezentacija Srbije u ponedeljak od 20.45 u Lisabonu igra prvi meč u kvalifikacijama za Evro 2020. sa Portugalom.\nPogledajte kadrove sa "Da Luša", gde je reprezentacija Srbije odradila poslednji trening pred utakmicu sa Portugalijom u ponedeljak od 20.45 (prenos TV ...


Hammarberg: Na prostoru bivše Jugoslavije previše zločinaca koji su na slobodi – Informer\nHammarberg: Na prostoru bivše Jugoslavije previše zločinaca koji su na slobodi\nHammarberg je danas predstavio svoj izvještaj pod nazivom “Poslijeratna pravda i trajni mir u bivšoj Jugoslaviji”, na prezentaciji kojoj su prisustvovali predstavnici međunarodnih i institucija BiH te aktivisti nevladinog sektora.\n“Međutim, neophodno je završiti proces pozivanja na odgovornost. Ako se odgovorni za ono što se dešavalo ne suoče s pravdom, postoji ozbiljna opasnost da će u nekom trenutku u budućnosti nešto slično da se ponovi”, upozorio je Hammarberg.\n“Još je, međutim, puno stereotipa o drugima i na tome treba raditi. Kada je u pitanju situacija u BiH, činjenica da postoje ‘dvije škole pod jednim krovom’ je znak da posebno treba još da se radi na obrazovanju”, kazao je komesar Vijeća Evrope za ljudska prava Thomas Hammarberg.\nZvornik: Na livadi pronađena mrtva 68-godišnja žena\nU Mrkonjić Gradu uhapšeno šest lopova iz Travnika


basket 3×3 – Sport\nОзнака: basket 3×3\nBasketaši Srbije poraženi od Rusije u polufinalu (21:10), boriće se za bronzu\n28 јула, 2021 Dejan M. Andrić\nReprezentacija Rusije u basketu 3×3 savladala je u polufinalu Olimpijskih igara ekipu Srbije rezultatom 21:10 i plasirala se u finale. Ove dve selekcije već su se susrele juče na Olimpijskim igrama, kada su basketaši Srbije slavili rezultatom 21:10, što je bila njihova najubedljivija pobeda u Tokiju. Rusija je do polufinala došla nakon što je u četvrtfinalu savladala Holandiju u izuzetno neizvesnoj utakmici…\nKošarka, Reprezentativna košarka, Vestibasket 3x3, olimpijadaLeave a comment\nBasketaši Srbije pobedili Rusiju, danas u polufinalu\nReprezentacija Srbije u basketu 3X3 sa maksimalnih sedam pobeda završila je grupnu fazu olimpijskog turnira u Tokiju, pošto je savladala selekciju Rusije 21:10. Srpski tim, u sastavu Dušan Domović Bulut, Dejan Majstorović, Mihailo Vasić i Aleksandar Ratkov, danas igra polufinale. Rivala će saznati posle svih četvrtfinalnih mečeva.\nKošarka, Olimpijada, Vestibasket 3x3, olimpijadaLeave a comment\n26 јула, 2021 Dejan M. Andrić\nReprezentacija Srbije u basketu 3×3 obezbedila je ulazak u polufinale na Olimpijskim igrama u Tokiju savladavši selekciju Letonije rezultatom 22:16. „Najvažnije je da se svi nađemo u komfornoj zoni, da svako radi svoj posao na najbolji mogući način, a ako je tako, a svako od nas je na toj poziciji najbolji na svetu, ne postoji tim koji može da nas…\nKošarka, Olimpijada, Reprezentativna košarka, Vestibasket 3x3Leave a comment\n25 јула, 2021 Dejan M. Andrić\nReprezentacija Srbije u basketu 3X3 ostvarila je i četvrtu pobedu na Olimpijskom turniru u Tokiju, nakon što je savladala Belgiju 21:14 i nastavila sjajan niz. Prethodno, srpski tim danas je nadigrao Poljsku koja je imala prednost 11:8, ali je srpski tim uspeo da peokrene rezultat u svoju korist. Basketaši Srbije sutra od 5.00 igraju protiv Japana, a potom od 8.25…\nKošarka, Olimpijada, Ostali sportovi, Vestibasket 3x3, olimpijadaLeave a comment\nNakon veslačke reprezentacije Srbije koja se nalazi u Tokiju, put Japana su krenuli i basketaši. U avionu koji je rano jutros poleteo sa beogradskog aerodroma našli su se selektor Goran Vojkić i igrači Dejan Majstorović, Aleksandar Ratkov, Mihailo Vasić, i rezerve Marko Savić i Stefan Kojić. Dušan Domović-Bulut će se saigračima pridružiti naknadno, saopštio je Olimpijski Komitet Srbije. Prva stanica…\nKošarka, Ostali sportovi, Reprezentativna košarka, Vestibasket 3x3, olimpijadaLeave a comment\n27 априла, 2021 Dejan M. Andrić\n18 октобра, 2016 Redakcija\nOd Košarkaškog saveza Srbije naši basketaši dobili po 10.000 evra kao nagradu Reprezentativci Srbije u basketu 3×3 izjavili su da su osvajanjem titule prvaka sveta u Kini i pobedom u finalu nad SAD ispunili san, ali da im je naredni cilj da savladaju vicešampione planete u košarci – selekciju Aleksandra Ðorđevića. Basketaši Srbije Dušan Domović Bulut, Dejan Majstorović, Marko Ždero…\nKošarkabasket 3x3, kosarka, kss, medalja, srbijaLeave a comment\nBasketaši u finalu Svetskog prvenstva!\n15 октобра, 2016 Redakcija\nReprezentacija Srbije u basketu 3×3 plasirala se u finale Svetskog prvenstva u kineskom Gvangdžuu. Dušan Domović-Bulut, Đorđe Majstorović, Marko Ždero i Marko Savić savladali su u polufinalu Španiju 17:13. Ovo je treće uzastopno finale SP za srpske basketaše, koji su osvojili premijerno izdanje 2012. u Atini, dok su pre dve godine poraženi od Katara u Moskvi. Prethodno su naši basketaši…\nKošarka3x3, basket 3x3, finale, gvandzu, sp, srbijaLeave a comment\n14 октобра, 2016 Redakcija\nČlan ekipe Srbije Dušan Domović Bulut izveo je jedan od najlepših poteza na Svetskom prvenstvu u basketu 3×3 VIDEO A posle se pitaju zašto je Srbija zemlja košarke. Naš Miloš Teodosić je kralj asistencija u Evroligi, a Srbija ima majstora i u svetu basketa Foto: youtube screenshot Izvor\nKošarkabasket 3x3, bulut, nestvaran, potez, srbijaLeave a comment


Može li ukrajinska privreda da izdrži pritisak Rusije? | Support4Partnership\nDok je Rusija jesenas gomilala desetine hiljada vojnika blizu granice s Ukrajinom u mogućoj pripremi za ofanzivu, vojni stručnjaci su upozorili da će se invazione snage suočiti s mnogo jačom vojskom od one koju je Kijev imao 2014. godine, kada je Moskva zauzela Krim i podržala separatističke snage u region Donbas, piše redakcija Radija Slobodna Evropa na engleskom jeziku.\nDok većina analitičara kaže da bi daleko veća ruska vojska pobedila u slučaju značajne eskalacije, ukrajinske oružane snage su poboljšane: veće su, bolje obučene i bolje opremljene nego što su bile na početku rata u Donbasu koji i daje tinja posle više od sedam godina.\nŠta je, međutim, s ekonomijom? Na sličan način, stručnjaci kažu da je uprkos brojnim strukturnim problemima, postojanoj korupciji i posledicama COVID-19, mnogo zdravija nego što je bila uoči ruske agresije 2014, što joj omogućava da se bolje nosi s problemima koje donosi sve veći pritisak Moskve.\n"Ako samo pogledate zaštite – rezerve u stranoj valuti i budžetski deficit Ukrajine – mislim da je u dobrom stanju i da je otpornost poboljšana (u poređenju sa 2014)", rekla je Tatjana Orlova, ekonomistkinja iz konsultantske kuće Oksford ekonomiks (Oxford Economics) sa sedištem u Velikoj Britaniji.\nKada su prozapadni, antikorupcijski protesti na Majdanu od februara do marta 2014. oterali s vlasti predsednika Viktora Janukoviča koji je bio naklonjen Moskvi, a Rusija odgovorila zauzimanjem Krima i podsticanjem separatizma u Donbasu i šire, Ukrajina je već bila na ivici bankrota.\nJanukovičeva vlada je loše upravljala ekonomijom i protraćila je devizne rezerve da bi poduprla ukrajinsku grivnu. Imala je veliki budžetski deficit delom uzrokovan subvencionisanjem cena prirodnog gasa, kao i značajan deficit tekućeg računa usled precenjene grivne.\nKao rezultat, centralna banka je početkom 2014. imala samo 18 milijardi dolara deviznih rezervi, što je manje od tromesečnog uvoza, s milijardama dolara spoljnog duga koji je uskoro trebalo da dospe na naplatu.\nRuska agresija kasnije te godine doprinela je naglom padu ukrajinske privrede koja je u naredne dve godine smanjena za jednu šestinu.\nUkrajina danas ima 31 milijardu dolara deviznih rezervi, kao i manji deficit budžeta i tekućeg računa, delimično zahvaljujući reformama među kojima je bila liberalizacija tržišta gasa.\nUkrajinske devizne rezerve su ekvivalentne uvozu od oko pet meseci, što je znatno više od tri meseca koliko stručnjaci preporučuju da bi se smanjila pretnja od finansijske krize usled spoljnih šokova.\n"Ukrajina više nema taj veliki dvostruki problem deficita, tako da joj je mnogo lakše da izbegne državni bankrot, čak i ako događaji prate negativan scenario", rekla je Orlova, misleći na moguću invaziju ili napad iz Rusije.\nDržavni bankrot se događa kada vlada nije u stanju da plati svoje dugove na vreme. Takav bankrot otežava i poskupljuje zemlji da pozajmljuje novac u budućnosti.\nBez obzira da li Rusija pokrene novu invaziju, njeno vojno jačanje blizu granice može biti deo nastojanja da se Ukrajina destabilizuje iznutra, uključujući podrivanje njene ekonomije, u nadi da bi vlada predsednika Volodimira Zelenskog mogla da oslabi ili padne, potencijalno otvarajući put za snage više naklonjene Moskvi.\nRuski predsednik Vladimir Putin više puta se obrušio na Zelenskog i njegovu vladu, dok delovi ukrajinske opozicije zagovaraju bliže odnose s Moskvom. Ranije ovog meseca, Velika Britanija je saopštila da ima informacije koje ukazuju da Moskva "nastoji da postavi proruskog lidera u Kijev dok razmatra da li da izvrši invaziju i okupira Ukrajinu".\nRusija je nedavno prekinula izvoz uglja u Ukrajinu za proizvodnju električne energije usred globalne energetske krize, primoravajući Kijev da traži izvore za dodatne zalihe.\nTakođe je za otprilike pola smanjila količinu gasa koji izvozi u Evropu preko Ukrajine. Tranzit gasa je važan izvor prihoda za Ukrajinu, u ukupnom iznosu do dve milijarde dolara godišnje.\nPretnja ratom je takođe unervozila strane investitore.\nPrinosi na ukrajinski dug u dolarima skočili su iznad deset odsto, čime je zaduživanje zemlje ili njenih kompanijama na međunarodnim tržištima neodrživo skupo, potencijalno ugrožavajući mogućnost vlade da vrati dug koji dolazi na naplatu.\nGrivna je izgubila više od 10 odsto svoje vrednosti otkako je počelo gomilanje ruske vojske jer su investitori počeli da prodaju ukrajinske obveznice. Za jedan dolar je 28. januara moglo da se dobije 28,6 grivni, što je blizu najniže vrednosti ukrajinske valute.\nDotle bi strateški strani investitori – poput energetskih, proizvodnih i maloprodajnih kompanija – mogli da pauziraju planove za investiranje u Ukrajinu usred krize koja je rezultat jačanja ruske vojske i velikih geopolitičkih zahteva Moskve, kažu ekonomisti.\nGrađani bi takođe mogli da povuku novac iz banaka ili pretvore grivne u dolare, vršeći pritisak na bankarski sistem i nacionalnu valutu. Ukrajina je ranije ovog meseca podigla kamatne stope kako bi smanjila inflaciju i ojačala valutu.\nUkrajina je bila na ivici bankrota kada je Rusija zauzela Krim i podržala separatističke snage u Donbasu 2014. godine, uzdrmavši ukrajinsku privredu. Iako se i dalje muči sa strukturnim problemima i korupcijom, ekonomija Ukrajine je, dok preti nova ruska ofanziva, u boljem stanju.\nRanije ove nedelje, Ukrajina je saopštila da će tražiti pet milijardi dolara od međunarodnih organizacija i drugih zemalja kako bi ublažila uticaj zatvaranja tržišta duga.\nIpak, ukrajinska ekonomija danas može da se drži mnogo bolje u suočavanju sa šokovima izazvanim ruskom agresijom u poređenju sa 2014, jer je sprovela neke ključne reforme i značajno se odvojila od svog većeg suseda, kažu ekonomisti.\nTakođe ima jasnu finansijsku podršku Međunarodnog monetarnog fonda (MMF) i zapadnih vlada.\nPre 2014. ukrajinske banke su loše upravljale kontrolom rizika i brzo su propale kada je zemlja pala u duboku recesiju posle ruske invazije.\nVlada je od tada sredila bankarski sektor i upumpala novac u banke kako bi bile otpornije na šokove, rekla je Orlova za RSE.\nTakođe je u velikoj meri liberalizovala gasni sektor i kada su u pitanju kompanije i domaćinstva posle decenija subvencionisanja koje je napravilo rupu u budžetu i gušilo inicijative za uvođenje mera energetske efikasnosti.\nUkrajina danas uvozi oko 10 milijardi kubnih metara gasa, što je skoro dve trećine manje u odnosu na 2013. godinu, jer su više cene usled liberalizacije primorale kompanije i domaćinstva da smanje potrošnju. Gubitak kontrole nad Krimom i delovima dve provincije na istoku zemlje takođe je doprineo smanjenju ukupne potrošnje gasa.\nUkrajina, koja je nastojala da smanji uticaj Kremlja na svoju ekonomiju, sada uvozi prirodni gas preko zapadnih suseda, a ne direktno iz Rusije.\nKao rezultat toga, ruska trgovina s Ukrajinom je značajno opala, smanjivši pretnju od prekida lanca snabdevanja, rekao je za RSE Timofij Milovanov, bivši ministar ekonomije koji je sada predsednik Kijevske škole ekonomije.\nKina i Poljska su prestigle Rusiju kao najveći trgovinski partner Ukrajine.\nUkrajina je, ipak, i dalje povezana na istu elektroenergetsku mrežu kao Rusija i Belorusija, tako da i dalje zavisi od njih u slučaju nestašica.\nUkrajina planira da do 2023. s Evropskom unijom sinhronizuje svoj elektroenergetski sistem, što će povećati njenu energetsku bezbednost i dodatno oslabiti ruku Kremlja, rekao je Milovanov.\nUprkos napretku u nekim oblastima kao što su bankarstvo, potrošnja gasa i nedavno reforma poljoprivrednog zemljišta, Ukrajina nije sprovela mnoge promene za koje zapadne vlade i međunarodne institucije kao što je MMF kažu da su potrebne za dalje jačanje njene ekonomije.\nAnders Aslund, analitičar Stokholmskog foruma slobodnog sveta koji pomno prati Ukrajinu, naveo je u nedavnom blogu da Ukrajina treba da sprovede dugo odlagane reforme pravosuđa, Službe bezbednosti (SBU) i Kancelarije glavnog tužioca, kao i da poboljša upravljanje državnim preduzećima koja imaju veliki uticaj na privredu.\nUkrajina je prošle godine produžila program finansiranja s MMF-om, što joj omogućava da koristi sredstva ako se međunarodna tržišta uskoro ponovo ne otvore za zemlju.\nSjedinjene Američke Države i Evropa takođe su navele da su spremne da finansijski pomognu Ukrajini kako bi se umanjile posledice ruskog vojnog jačanja blizu granice i pretnje novom vojnom akcijom izvan teritorije sukoba u Donbasu.\n"Kao što jačamo bezbednost Ukrajine, tako tražimo način kako da podržimo njenu ekonomiju mimo značajne pomoći koju već pružamo. To rade i naši evropski saveznici i partneri", rekao je 26. januara američki državni sekretar Antoni Blinken (Antony).\nBlinken nije izneo detalje finansijske pomoći o kojoj SAD razmišljaju.\nVlada SAD je 2014. podržala obveznice koje je izdala Ukrajina, kada su međunarodna tržišta u suštini bila zatvorena za tu zemlju.\nElina Ribakova, ekonomistkinja na Međunarodnom institutu za finansije u Vašingtonu, rekla da bi se tržišta duga za Ukrajinu mogla ponovo otvoriti za pola godine ako Rusija povuče svoje snage.\n"Ako imamo kredibilnu deeskalaciju, mislim da će investitori to skoro zaboraviti za šest meseci. To je deo realnosti investiranja u Ukrajinu ili Rusiju", rekla je ona.


ODRŽAN POSLOVNI FORUM SA RUSIJOM – Gradska uprava za privredu\nČlan Gradskog veća za privredu Milorad Radojević prisustvovao je Poslovnom forumu sa Rusijom koji organizuje Privredna komora Vojvodine, u saradnji sa Trgovinskim predstavništvom Ruske Federacije u Srbiji. Novi Sad su posetili predstavnici privredne delegacije regiona Nižnji Novgorod, iz Ruske Federacije koja je jedno od prioritetnih tržišta Republike Srbije, značajan investicioni, ekonomski i treći spoljnotrgovinski partner Srbije.\n-Novi Sad i Nižnji Novgorod su gradovi pobratimi već 13 godina, i to je najbolja saradnja koju Novi Sad ima od svih gradova pobratima. Ona se do sada pretežno ogledala u oblastima kulture i obrazovanja, a 2017. godine na Biznis forumu u Nižnjem Novgorodu razgovarali smo i o jačanju privredne saradnje između dva grada i regiona. Prisustvo više od 20 kompanija iz regiona Nižnjeg Novgoroda na ovom forumu je za veliki respekt, i siguran sam da je ovo prvi korak u budućoj ozbiljnijoj poslovnoj saradnji – rekao je Radojević i istakao da Novi Sad veoma ceni odnose sa Nižnjim Novgorodom i privrednicima, kao i to da će im uvek biti na usluzi radi uspostavljanja i intenziviranja ekonomske saradnje.\nPredsednik Privredne komore Vojvodine Boško Vučurević rekao je da je ovo jedan od centralnih događaja koji se održavaju na marginama 86. Međunarodnog poljoprivrednog sajma i da su danas predstavnici 22 kompanije iz Nižnjeg Novogoroda njihovi gosti. On je dodao da se od foruma očekuju uspešni razgovori iz oblasti metalske i hemijske industrije, medicinske opreme kao i informacionih tehnologija, kao i još bolja saradnja između vojvođanskih i privrednika Ruske Federacije koja je poslednjih godina u stalnom usponu.\nMinistar za industriju regiona Nižnjeg Novgoroda Maksim Černasov zahvalio se gradonačelniku Milošu Vučeviću i svima koji su zaslužni za organizaciju njihove poslovne misije u Srbiji. On je takođe rekao da je saradnja Grada Novog Sada i Nižnjeg Novgoroda započeta još 2005. godine, a prošle godine je potpisan i sporazum sa Autonomnom pokrajinom Vojvodinom.\n-Doveli smo danas mnogo različitih kompanija u Novi Sad koje će predstaviti svoje poslovanje sa nadom da ćemo i dalje uspešno razvijati našu poslovnu saradnju i implementirati mnoge novine koje se tiču poslovanja – istakao je Černasov.\nPredstavnik Trgovinskog predstavništva Ruske Federacije Andrej N. Hripunov pohvalio je dosadašnju saradnju sa Privrednom komorom Vojvodine kao i strateško partnerstvo između Ruske Federacije i Srbije, i naglasio da je veoma važna i saradnja malih i srednjih preduzeća regija Vojvodine i Rusije. Hripunov je istakao da je rezultat ovakvih poslovnih foruma uzlazna linija spoljnotrgovisnke razmene i da se ovakav trend mora nastaviti.\nPokrajinski sekretar za poljoprivredu, vodoprivredu i šumarstvo Vuk Radojević je napomenuo da je saradnja sa Ruskom Federacijom od izuzetnog značaja imajući u vidu da se svake godine povećava spoljnotrgovinski bilans, pogotovo u oblasti agrara.\nTokom Poslovnog foruma održane su prezentacije proizvodnih kapaciteta, poslovnih inicijativa i investicionih potencijala Vojvodine i Nižnjeg Novgoroda, a potpisan je i Sporazum o saradnji između Privredne komore Vojvodine i Privredne komore Nižnjeg Novgoroda.\nJAVNI POZIV POSLODAVCIMA ZA DODELU SUBVENCIJE ZA OTVARANJE NOVIH RADNIH MESTA NA TERITORIJI GRADA NOVOG SADA U 2020. GODINI\nJavni poziv za dokazivanje prava prečeg zakupa poljoprivrednog zemljišta u državnoj svojini na teritoriji Grada Novog Sada za 2021. godinu\nJavni poziv za ostvarivanje prava korišćenja bez plaćanja naknade poljoprivrednog zemljišta u državnoj svojini na teritoriji Grada Novog Sada za 2021 godinu


Dodik: Niko ne treba da se čudi koracima koje ćemo preduzeti ako se ne povuče Inckova odluka - Klik Jajce\nSrpski član Predsjedništva BiH Milorad Dodik izjavio je da predstavnici međunarodne zajednice imaju još malo vremena da ponište odluku visokog predstavnika o zabrani negiranja genocida, navodeći da u suprotnom, Republici Srpskoj nije ostavljen nikakav izbor i da niko “ne treba da se kasnije čudi koracima koje će preduzeti”.\nOn je dalje naveo da je pokretanje peticije protiv nametanja zakona “vid protesta protiv anticivilizacijske odluke Valentina Incka i njegov lični čin otpora prema jednoj takvoj odluci”.\nSrpski član Predsjedništva je kazao da je peticiju potpisao “slobodno i s punom sviješću o važnosti teme i trenutka”, kao i da svima prepušta da slobodno odluče hoće li se svojim potpisom pridružiti njemu.\n“Isto tako želim da podržim sve pojedince i organizacije koji će na bilo koji način pružiti otpor i dići glas protiv jednog tako nakaradnog akta na koji nije imao pravo ni izabrani, a kamoli neizabrani autoritet”, naveo je on.\nDodik je naglasio da odgovornost za novonastalu situaciju snose i oni koji bi da se operu od Inckovog akta, “ako nisu učestvovali u Inckovoj ujdurmi, nisu je spriječili, a znali su za nju”.\nThe post Dodik: Niko ne treba da se čudi koracima koje ćemo preduzeti ako se ne povuče Inckova odluka appeared first on Jajce Online.\nLegenda njemačkog fudbala tvrdi: Haaland još uvijek nije igrač svjetske klase\nSuprugu tukao i ubadao nožem: Produžen pritvor nasilnom Konjičaninu\nSpecijalni izvjestitelj UN-a: Pronaći smještaj za migrante dok neko ne…\nJajce Online 01/10/2019


Strip serijal "Vekovnici" objavljen u Hrvatskoj, Makedoniji i Rumuniji - Dnevnik Juga\nPočetna / DOGAĐAJI / Strip serijal „Vekovnici“ objavljen u Hrvatskoj, Makedoniji i Rumuniji\nŠkola stripa „Nikola Mitrović Kokan“ koja radi pri Leskovačkom kulturnom centru organizovala je danas konferenciju za štampu povodom objavljivanja prvog albuma serijala „Vekovnici“ predavača u Leskovačkoj školi stripa Marka Stojanovića u Hrvatskoj, Makedoniji i Rumuniji.\n„Vekovnici“ su serijal koji nosi epitet balkanskog već dugo jer je na njemu sarađivalo preko 200 strip autora sa prostora čitavog Balkana, ali je ove godine na dobrom putu da osvoji Balkan i u izdavačkom smilu, budući da je rimejk prvog albuma „Vekovnika“ objavljen u Hrvatskoj, Makedoniji i u Rumuniji, dok je u pripremi i izdanje u Grčkoj. Album „Rekvijem“ pisao je Stojanović a crtali su ga polaznik Leskovačke škole stripa Marko Nikolić koji je uradio četiri albuma za francuskog izdavača „Soleil“ (Solej) i jedan od najpoznatijih srpskih strip internacionalaca Dejan Nenadov, dok je naslovna strana delo rumunskog autora Dana Janoša, takođe angažovanog od strane francuskog izdavača „Delcourt“ (Delkur).\nU Rumuniji je „Rekvijem“, kao prvi srpski strip album ikada publikovan toj zemlji, u luksuznom tvrdokoričenom izdanju objavila izdavačka kuća „AH, BD“ i propratila ga opsežnom kampanjom koja je čak uključivala i izradu serije majci sa motivima „Vekovnika“, što je rezultovalo time da je tiraž za svega par meseci rasprodat. „Revijem“ je potom serijalizovan u okviru „Strip Revije Večenjeg Lista“, i objavljen sa kolorom Aljoše Tomića u brojevima 67 i 68. „Strip Revija Večernjeg Lista“ je inače jedini strip časopis koji trenutno izlazi u Hrvatskoj – u pitanju je mesečnik koji se objavljuje od 2013. godine.\nU Makedoniji je strip objavio izdavač „Strip Centar Makedonije“, a zanimljivo je da je objavljivanje izdanja u celosti finasiralo Ministarstvo Kulture ove zemlje koje je time direktno stalo iza ovog srpskog stripa i time u krajnje netipičnom gestu iskazalo puno poverenje prema za Makedoniju stranom izdanju. Potpisan je ugovor i sa izdavačem iz Grčke, pa će se „Rekvijem“ uskoro pojaviti i na Grčkom, a u toku su dogovori sa još jednim izdavačem iz Rumunije zainteresovanim da priredi drugo izdanje „Rekvijema“ na rumunskom jeziku, budući da je prvo u rekordnom roku nestalo s polica. „Vekovnici“ su prvi strip koji je u osamdeset-petogodišnjoj istoriji srpskog stripa napravio takav iskorak u regionu Balkana.\nSerijal „Vekovnici“ je počeo sa izlaženjem 2006. godine a do sada je objavljeno 11 albuma serijala kao i 3 albuma podserijala „Beskrvni“. Serijal je takodje objavljivan u Bugarskoj, Bosni i Hercegovini, Češkoj i Velikoj Britaniji, a izlagan širom Srbije, kao i u Sofiji i Slivenu (Bugarska), Laktašima (Bosna i Hercegovina), Herceg Novom (Crna Gora) i Moskvi (Rusija). „Vekovnici“ su do sada osvojili preko 20 priznanja u zemlji i inostranstvu, među kojima je i nagrada za najbolje domaće izdanje 62. Međunardnog salona knjiga, Grand Prix-ovi međunarodnih salona u Beogradu i Velesu, i mnoge druge. Vodeći strip teoretičar današnjice, Britanac Pol Gravet, autor kultne knjige „1001 strip koji morate pročitati u životu“ je 2012, 2013, 2016 i 2017. godine albume „Vekovnika“ svrstao u svoj godišnji izbor najboljih stripova na svetu.\nPrethodni Javni radovi u tri preduzeća u opštini Vlasotince\nSledeći Policija zaplenila 4 pištolja, 2 puške, dinamit i veču količinu municije


Šašić: Momci su se sjajno uklopili i ekipa je kompaktna\nBeogradski Voždovac će u okviru prvog meča 1.kola Linglong Tire Super lige Srbije na svom stadionu dočekati novog superligaša, ekipu TSC-a iz Bačke Topole.\nNa konferenciji se, u odsustvu Radeta Кokovića koji ima obaveze u Jermeniji radi dobijanja PRO licence, pojavio asistent šefa struke Voždovca, trener Sava Šašić. On je istakao da nema sumnju da njegova ekipa spremna dočekuje sutrašnji meč, kao i da će to biti prilika da fudbalska publika u Srbiji vidi nešto drugačije:\n’’Imaćemo veliko zadovoljstvo da utakmicom sa TSC-om otvorimo elitno takmičenje u našem fudbalu i koristim priliku da pozovem ljubitelje fudbala da isprate sjajnu fudbalsku predstavu. Naravno da ne prepuštamo ništa slučaju, da smo podrobno skautirali rivala i da spremni dočekujemo sutrašnji duel. Siguran sam da će model igre koji će Voždovac praktikovati ove sezone moći da parira, ne samo našem sutrašnjem protivniku, već i svim ekipama u našoj ligi. Voždovac će doneti nove trendove u naš fudbal, budite sigurni u to. Jedan od ciljeva jeste da razbijemo učmalu atmosferu u srpskom fudbalu i da vratimo ljude na stadion. Iako je u ekipi u odnosu na proteklu sezonu deset novih igrača, momci su se sjajno uklopili i ekipa je kompaktna. Ceo stručni štab je prezadovoljan saradnjom sa igračima, jer smo sa njima za kratko vreme uspeli da izgradimo specifičan odnos. Na njih gledamo prvo kao ljude, a zatim i kao igrače. Želimo da budu lideri, kako u životima, tako i na terenu. Na jučerašnjem sastanku smo definisali i ciljeve za narednu sezonu, i rado ću ih podeliti sa vama. Cilj Voždovca za narednu sezonu jeste da se u prvenstvu nađe među pet prvoplasiranih ekipa, a u Кupu Srbije imamo najviše ambicije i u tom takmičenju napadamo trofej.’’\nMeč 1.kola Linglong Tire Super lige Srbije između Voždovca i TSC-a igra se danas, u petak 19.jula 2019.godine, sa početkom u 20:00 časova.


Tara Ćulibrk blistala na NCAA D3 šampionatu - SwimOn\n23.03.2022. Koledž plivanje, Najnovije, Novosti, SAD, Srbija Mina Mastilović\nNacionalno prvenstvo američkih koledža treće divizije za devojke održano je protekle nedelje u Indijanapolisu. Za tri dana takmičenja sjajnim plivanjem istakla se nekadašnja juniorska reprezentativka Srbije i članica 11.Aprila Tara Ćulibrk.\nTara koja trenutno studira i nastupa za Denison Univerzitet plivala je lične rekorde u sve tri discipline, 50, 100 i 200 jardi slobodno.\nNa 50 slobodno plasirla se u B finale i plivala 23.26 da bi dan posle 200 jardi sobodno plivala 1:50.30 u kvalifikacijama što joj je donelo plasman u A finale u kom je ostvarila vreme 1:51.16.\nU istoj disciplini, kao prva izmena u štafeti Tara je uspela da probije granicu od 1:50 i sa 1:49.83 a njena ekipa zauzela je drugo mesto sa samo 8 stotinki zaostatka za prvoplasiranom ekipom Tufts-a.\nJoš jedan sjajan rezultat Tara je ostvarila ličnim rekordom na 100 jardi slobodno i vremenom 50.65.\nUkoliko i vi imate vesti o uspesima naših plivača na koledž prvenstvima u SAD slobodno nas kontaktirajte putem e-maila ili opcije za kontakt.\n<< ZIMSKO PRVENSTVO RS ODRŽANO U BANJALUCI >> Sve što vam je potrebno da pratite Susret reprezentacija 2022


“Da smo smatrali da taj Zakon treba da bude povučen, sigurno ga ne bismo donosili. Sve argumente koje smo čuli protiv tog Zakona, čuli smo u prethodne četiri godine”, izjavio je Đukanović za Tanjug.\nMasovne proteste zbog donošenje ovog Zakona, Đukanović je rekao da vidi kao političke, “obučene” u crkveno ruho, sa naglašenim prosrpskim predznakom, te smatra da oni ne mogu ugroziti vlast, niti politiku koju vodi.\nOn je sve to nazvao “važnim periodom emancipacije Crne Gore”, te ocijenio kako “treba stvoriti sve institucionalne pretpostavke za dalji državni i duhovni razvoj crnogorskog društva, pa i obnovu autokefalnosti Crnogorske pravoslavne crkve”.\nOn smatra da je “na sceni mnogo manipulacija”, a da je osnovna da ovaj zakon legitimiše namjeru države da otme imovinu SPC u Crnoj Gori, što je nazvao “brutalnom izmišljotinom” i “zamjenom teza”.\nOn je rekao da Zakon neće ugroziti vjerske slobode srpskog naroda u Crnoj Gori, niti će im uskratiti pravo da koriste crkve i manastire, koje je i do sada koristila SPC.\nOn je naveo da je “imovina SPC zapravo imovina države Crne Gore”, a da je uzurpirana u periodu od 1986. do 2000, o čemu, tvrdi, svjedoče “neupitne istorijske činjenice”.\nNa pitanje na koju vrstu dijaloga Vlada Crne Gore poziva Srpske pravoslavne crkve ako nema povlačenja zakona koji je izazvao proteste vjernika i građana srpske nacionalnosti, Đukanović je rekao da je to poziv na razgovor kako primijeniti doneseni zakon.\nĐukanović je rekao i da “Beograd nije uzdrmao Crnu Goru” niti je od crnogorskih zvaničnika bilo uvredljivih tonova i neprijateljskih poruka.\nNa pitanje da li namjerava da posjeti Srbiju, s obzirom na to da mu je takav poziv javno uputio Aleksandar Vučić, Đukanović je odgovorio da zna da ima otvoren poziv, kao i isti takav otvoren poziv ima i Vučić.\n“Prema mom sjećanju, predsjednik Crne Gore je posljednji bio u zvaničnoj posjeti Srbiji, što znači da bi sada trebalo da predsjednik Srbije posjeti Crnu Goru”, podsjetio je Đukanović.\nĐukanović: Ako namećete srpstvo, kako da se osjećaju Crnogorci\nSrpski terorista Sinđelić priznao sve u vezi pokušaja likvidacije Mile Đukanovića\nMilorad Dodik: “Stranci prave krize tamo gdje su...\nHanka Paldum će pjevati na otvorenju podzemne garaže...\nOglasio se Imamović nakon Dodikovog udara na Tuzlu:...\nGračanlija dobio bubreg i penziju, pa se i...


Počela izgradnja trim staze na Kraljevici | Za media\nPočela izgradnja trim staze na Kraljevici\nDanas su počeli radovi na izgradnji trim staze na Kraljevici, obavestili su iz Gradske uprave Zaječar.\nNaime, početkom avgusta u Ministartsvu omladine i sporta potpisan je ugovor u okviru Javnog konkursa za podršku jedinicama lokalne samouprave u sprovođenju omladinske politike na lokalnom nivou.\nGrad Zaječar je dobio sredstva za realizaciju projekta "Sunčana staza" koji podrazumeva izgradnju trim staze na prostoru park šume Kraljevica kao i postavljanje 15 fitnes sprava.\nOsnovni cilj projekta "Sunčana staza" je unapređenje uslova za razvoj zdravih stilova života u gradu Zaječaru.\nPrjekat Sunčana staza\nGrad Zaječar dobija sredstva za realizaciju projekta Sunčana staza (FOTO)\nDanas je u Ministarstvu omladine i sporta u Beogradu organizovano svečano potpisivanje ugovora sa lokalnim samoupravama...Više\nZa veću ravnopravnost i prihvaćenost mladih sa Daunovim sindromom (VIDEO)\nUdruženje L DOWN u Zaječaru obeležilo je Svetski dan osoba sa Daunovim sindromom, programom koji je izveden sinoć u...Više


NAGRADA „DOBAR PRIMER NOVOG OPTIMIZMA“ MINJI BOGAVAC\nDobitnica nagrade „Dobar primer Novog Optimizma“ za 2018. godinu je rediteljka i spisateljica Milena Minja Bogavac, saopštio je pokret Novi optimizam.\nPokret Novi Optimizam od 2004. godine svakog 10. decembra na Međunarodni dan ljudskih prava i rođendan Pokreta dodeljuje nagradu „Dobar primer Novog optimizma“. Nagrada se dodeljuje osobama ili organizacijama koje se svojim delovanjem i zalaganjima bore za vrednosti koje su jasno izražene u Univerzalnoj deklaraciji o ljudskim pravima i Proglasu ,,Novog optimizma’’, te svojom inicijativom daju dobar primer zajednici i društvu.\nKako navode, Minja Bogavac je prethodnih godina postala prepoznatljiva po stavovima koje beskompromisno zastupa, kako kroz svoje pozorišne komade i književna dela, tako i u javnim nastupima i na društvenim mrežama. U njenim predstavama obrađuju se aktuelne teme dnevno-političkog karaktera (a sa ciljem da se pronađu dublji uzroci paradoksa naše svakodnevice), dok se u isto vreme promovišu vrednosti jednakosti, antifašizma, tolerancije, solidarnosti i razumevanja koje su danas ugrožene, ne samo na ovim prostorima već i na globalnom nivou. Verujemo da je ova mlada umetnica svojim delima i aktivizmom postala pravi primer koji inspiriše i motiviše, pre svega mlade ljude, ali i čitavo društvo, da poštuje i unapređuje navedene vrednosti.\nMinja Bogavac je mlada umetnica koja je upela da čvrsto uspostavi i svoju poziciju u kulturnom životu Srbije i regiona. Mišljenja smo da njen optimizam, pored svih postignuća, dolazi sa njenom mladošću koja treba da bude motivacija omladini da se opredele za vrednosti koje ona svojim životom i radom zastupa.\nUjedno, ovim putem vas pozivamo da svojim prisustvom uveličate skup povodom svečanog proglašenja dobitnika nagrade „Dobar primer Novog Optimizma“ za 2018. godinu, koji će biti održan u četvrtak 29. novembra u 20 časova u Ustanovi kulture Parobrod u Beogradu (Kapetan Mišina 6a).\nTom prilikom biće pročitano obrazloženje za dodelu nagrade, a nakon toga će uslediti koktel i muzički program. Publika će takođe imati priliku da pogleda izbor Minjinih najboljih tvitova u vidu izložbe. Dok je za učenike XVII gimanzije napravljen poseban program, istog dana, u vidu radionice.


Akcize pred poslanicima treći put\nMirsada Lingo-Demirović 30.03.2017 08:18\nSARAJEVO - Predstavnički dom parlamenta BiH održaće u srijedu vanrednu sjednicu, na kojoj će se naći set zakona koji se odnosi na uvođenje akciza na naftu i naftne derivate, što će značiti dodatnih 15 feninga na ove derivate.\nIz Saveza za promjene i dalje su čvrsti u stavu da neće podržati akcize, jer su one dodatni namet za građane BiH, ali i za poljoprivredni sektor, koji je, kako tvrde oni, a i poljoprivrednici, na koljenima.\nDušanka Majkić (SNSD), poslanik u Predstavničkom domu BiH, ističe da još ne zna da li će SNSD prisustvovati sjednici. Naglašava da akcize mogu proći i bez poslanika ove stranke, a što se tiče Doma naroda BiH, Majkićeva objašnjava da je dovoljno da u svakom klubu delegata budu po tri "za".\nNjen kolega Mirsad Isaković (SBB) kaže da će SBB podržati set zakona o akcizama. Međutim, kako ističe, njega više brine objašnjenje zbog čega se donosi taj zakon, koje je prvi put čuo nakon sjednice Vijeća ministara.\n"U tom objašnjenju stoji da su akcize nužne zbog naplate kredita. I to me zabrinjava jer je zaduženost milijardu KM, a budžet institucija BiH je 950 miliona KM. To znači da ubrzano idemo prema grčkom scenariju", kazao je Isaković, koji ističe da vjeruje da će u Predstavničkom domu BiH akcize biti usvojene, te da je, kada je Dom naroda u pitanju, "palica" u rukama SNSD-a.\n"U Federaciji BiH će zakon imati potrebnu većinu", rekao je Isaković.\nPoslanik NDP-a Momčilo Novaković slaže se sa ocjenom nekih svojih kolega da BiH ide prema grčkom scenariju.\n"Ne možemo podržati dodatni namet građanima BiH. Neće samo poskupjeti nafta i naftni derivati, to sve povlači za sobom poskupljenje i drugih životnih namirnica", kazao je Novaković, upozorivši da je najveći problem BiH to što nema proizvodnje, što BiH nema čime pokriti to što se zadužuje.\nI Borislav Bojić (SDS), poslanik u Predstavničkom domu, kaže da je poznato da njegova partija neće podržati akcize.\nOglasili su se i poljoprivrednici iz oba entiteta, koji su, očekivano, poručili da će poljoprivredi u BiH biti nanesena velika šteta.\n"Ova odluka bez prethodne odluke o uvođenju plavog dizela je još jedan potez u pokopu poljoprivredne proizvodnje u BiH, koju mi seljaci ne možemo tolerisati. Zar mi treba da gradimo autoputeve koje ne koristimo, da bi ih koristio neko drugi kada mi propadnemo, a oni dođu da se bave poljoprivredom", saopštili su poljoprivrednici, koji navode da se slažu sa Denisom Zvizdićem, predsjedavajućim Vijeća ministara BiH, da u okruženju postoje modeli nameta za izgradnju autoputeva, ali podsjećaju da isto tako postoji model plavog dizela i pitaju da li je ovo što se radi realno.\n"Moramo naglasiti da je nerealno da je gorivo oslobođeno akciza i putarina za avio-saobraćaj, željeznice, termoelektrane, rudnike i kamenolome, a za poljoprivredu nije. To nije slučaj u okruženju", navode poljoprivrednici.\nVijeće ministara BiH u utorak je na sjednici donijelo odluku o upućivanju zakona o dopuni Zakona o akcizama u parlamentarnu proceduru.\nakcize Predstavnički dom parlamenta BiH


Vesti online / Vesti / Svet / Vesli Klark se plaši Rusa: Amerika mora da ojača poziciju na Balkanu!\nBivši komandant NATO: Vesli Klark\n- Nema sumnje da Rusija pokušava da poveća svoj uticaj u regionu. Oni su to uvek želeli! - rekao je Klark za Avaz.ba.\nOn je to obazložio prisećajući se jednog razgovora u Moskvi, tokom priprema konferencije u Dejtonu 1995. godine, kada mu je ruski generalpukovnik rekao "Vi Amerikanci, dolazite u naš deo Evrope".\nKlark tvrdi da je to uvek bio ruski stav, "to su naše zemlje, to je naše". Rusija je uvek smatrala Balkan i istok Evrope, svojima, ocenio je Klark i dodao da sada žele celu tu oblast da vrate pod svoje okrilje.\nKlark je nedavno objavio tekst u "Vašington Postu", u kom je napisao da je Balkan u predratnom stanju i da EU i SAD moraju hitno da deluju.\n- SAD moraju da budu više angažovane i snažnije da podrže aktivnosti EU. Unija, pak, mora insistirati na razumnim standardima koje treba, naprimer, da ispunjavaju sva tri člana Predsedništva Bosne i Hercegovine. Građani BiH moraju biti sigurni da neće doći do raspada države, da se nijedan njen deo neće otcepiti.\n- Kada je BiH u pitanju, upravo tu treba što više investirati, otvoriti nova radna mesta, perspektivne fabrike, praviti dobre proizvode, kako bi ljudi mogli da počnu da se vraćaju u svoju domovinu, a ne, kako je ocenIo, da masovno idu iz nje.\n- Moja firma ne radi investicije. Ali, smo spremni da pomognemo - rekao je bivši NATO general.\n- Mislim da u BiH treba da radimo na dva polja: iznutra, ali i u Srbiji. Ta država treba da postane deo EU, a voleo bih i da, na kraju, uđu u NATO - rekao je Klark.\nPetak 27.04.2018. 17:01\nАмеричка дама са 4 звездице се плаши руса и зато Америка мора да појача своје позиције на Балкану. Амери нису данас једине будале које лупетају свашта и трпају нос, тамо где му није место.


U organizaciji Crnogorskog olimpijskog\nPodnaslov: U organizaciji Crnogorskog olimpijskog\nTizer: U organizaciji Crnogorskog olimpijskog komiteta, danas je upriličen svečani ispraćaj crnogorskih sportista na Mediteranske igre, koje će se ove godine održati u alžirskom gradu Oranu.\nTagovi: Milivoj Dukic\nDukić 15, a Marković 67. na Svjetskoj ILCA7 rang listi\nCrnogorski reprezantativci u olimijskoj klasi ILCA7, ostvarili su napredak na najnovijoj Svjetskoj rang listi. Milivoj Dukić je sada na 15. mjestu, dok je Ilija Marković na 67. mestu u seniorskoj konkurenciji, a trenutno je deveti jedriličar planete u konkurenciji jedriličara do 21 godine, navodi se u saop[tenju MSF-a.\nSvjetsko prvenstvo – Dukić 30, Markoviću 60. mjesto u finalu\nCrnogorski jedriličar Milivoj Dukić nastup u zlatnoj grupi Svjetskog prvenstva u olimpijskoj klasi ILCA7 završio je na 30, a Ilija Marković na 60. mjestu.\nDukić i Marković se plasirali u zlatnu grupu u olimpijskoj klasi\nCrnogorski jedriličari Milivoj Dukić iz Herceg Novog i Ilija Marković iz Tivta ostvarili su veliki uspjeh na Svetskom prvenstvu u jedrenju koje se održava u Meksiku. U konkurenciji 126 jedriličara iz cijelog svijeta, uspjeli su da se plasiraju zlatnu grupu u olimpijskoj klasi ILCA 7.